hotchpotch/miracl-hf-unified huggingface dataset:
อินฟราเรด
รังสีอินฟราเรด () มีชื่อเรียกอีกชื่อว่า รังสีใต้แดง หรือรังสีความร้อน เป็นคลื่นแม่เหล็กไฟฟ้าที่มีความยาวคลื่นอยู่ระหว่างคลื่นวิทยุและแสงมีความถี่ในช่วง 10 – 10 เฮิร์ตซ์หรือความยาวคลื่นตั้งแต่ 1-1000 ไมโครเมตร มีความถี่ในช่วงเดียวกับไมโครเวฟ มีความยาวคลื่นอยู่ระหว่างแสงสีแดงกับคลื่นวิทยุสสารทุกชนิดที่มีอุณหภูมิอยู่ระหว่าง -200 องศาเซลเซียสถึง 4,000 องศาเซลเซียส จะปล่อยรังสีอินฟราเรดออกมา คุณสมบัติเฉพาะตัวของรังสีอินฟราเรด เช่น ไม่เบี่ยงเบนในสนามแม่เหล็กไฟฟ้า ที่แตกต่างกันก็คือ คุณสมบัติที่ขึ้นอยู่กับความถี่ คือยิ่งความถี่สูงมากขึ้น พลังงานก็สูงขึ้นด้วย
ถูกค้นพบโดยนักวิทยาศาสตร์ชาวอังกฤษ คือ Sir William Herschel ซึ่งได้ค้นพบ รังสีอินฟราเรดสเปกตรัมในปี ค.ศ. 1800จากการทดลองโดยทดสอบว่าในเลนส์แต่ละสี จะเปลี่ยนค่าแสดงความร้อนของดวงอาทิตย์หรือไม่ จึงประดิษฐ์อุปกรณ์การทดลองเพื่อหาคำตอบใช้ปริซึมแยกแสง แล้วให้แสงต่างๆมาตกที่เทอร์โมมิเตอร์ก็ตั้งเทอร์โมมิเตอร์ตัวหนึ่งนอกเหนือจากแสงสีต่าง ๆ นั้น เพื่อเป็นตัวควบคุมการทดลอง ปรากฏว่า แสงสีต่าง มีอุณหภูมิสูงกว่าแสงสีขาว และอุณหภูมิสูงขึ้นจาก สีม่วง ไปหาสีแดง ปรากฏว่า เทอร์โมมิเตอร์ ตัวที่อยู่นอกเหนือจากแสงสีแดงนั้น กลับวัดได้อุณหภูมิสูงกว่าทุกตัว พบว่า ส่วนของแสงที่มองไม่เห็นแต่ร้อนกว่าสีแดงนี้ มีคุณสมบัติทางกายภาพเช่นเดียวกับคลื่นแสงที่มองเห็นได้ทุกประการ เช่น การหักเห ดูดซับ ส่องผ่านหรือไม่ผ่านตัวกลาง รังสีที่ถูกค้นพบใหม่นี้ตั้งชื่อว่า " รังสีอินฟราเรด " (ขอบเขตที่ต่ำกว่าแถบสีแดงหรือรังสีใต้แดง)
ในการใช้ประโยชน์ ใช้ในการควบคุมเครื่องใช้ระบบไกล (remote control) สร้างกล้องอินฟราเรดที่สามารถมองเห็นวัตถุในความมืดได้ เช่น อเมริกาสามารถใช้กล้องอินฟราเรดมองเห็นเวียตกงได้ตั้งแต่สมัยสงครามเวียดนาม และสัตว์หลายชนิดมีนัยน์ตารับรู้รังสีชนิดนี้ได้ ทำให้มองเห็นหรือล่าเหยื่อได้ในเวลากลางคืน
เรามองไม่เห็นรังสีอินฟราเรด แต่เราก็รู้สึกถึงความร้อนได้ สัตว์บางชนิด เช่น งู มีประสาทสัมผัสรังสีอินฟราเรด มันสามารถทราบตำแหน่งของเหยื่อได้ โดยการสัมผัสรังสีอินฟราเรดซึ่งแผ่ออกมาจากร่างกายของเหยื่อ รังสีที่มีความยาวคลื่นน้อยกว่าแสงสีม่วงเรียกว่า “รังสีอุลตราไวโอเล็ต”
โลกและสิ่งชีวิตแผ่รังสีอินฟราเรดออกมา เช่น คาร์บอนไดออกไซด์ และไอน้ำ ในบรรยากาศดูดซับรังสีนี้ไว้ ทำให้โลกมีความอบอุ่น เหมาะกับการดำรงชีวิต
ไมโครเมตรจนถึง 1.5ไมโครเมตรรังสีอินฟราเรดช่วงคลื่นสัน้มักจะประยุกต์ใช้ในงานถ่ายภาพความร้อน
ไมโครเมตรจนถึง 5.6 ไมโครเมตร อินฟราเรดระยะกลางมักประยุกต์ใช้กับระบบนำวิถีของจรวด Missile
ไมโครเมตรขึ้นไป รังสีประเภทนี้เป็นช่วงคลื่นยาวจึงมีพลังงานความร้อนไม่มากนักจึงนิยมใช้ในการ
บำบัดผู้ป่วย เช่น อาการปวดเมื่อยเรื้อรัง และผู้ป่วยด้วยโรคความดันโลหิต รวมถึงการควบคุมน้ำหนัก
เป็นต้น
เช่น ความร้อนอุณหภูมิต่ำมาจากอินฟราเรด สามารถซึมเข้าลึกถึงผิวหนัง 1-1.5นิ้ว ลดอาการปวดหัวเข่า หรือทำให้แผลเรื้อรัง โลหิตหมุนเวียนดีขึ้นจึงทำให้แผลหายเร็ว
ข้อดี
ข้อเสีย
Sir William Herschel นักวิทยาศาสตร์ชาวเยอรมัน ได้ค้นพบ อินฟราเรดสเปกตรัม ในปี 1800 โดยเขาได้ทำการทดลองวัดอุณหภูมิของแถบสีต่างๆที่เปล่งออกมาเป็นสีรุ้งจากปริซึม พบว่าอุณหภูมิความร้อนจะเพิ่มขึ้นตามลำดับจากสีม่วงและสูงสุดที่แถบสีสีแดง ซึ่งขอบเขตนี้เรียกว่า “อินฟราเรด” (ของเขตที่ต่ำกว่าแถบสีแดง)
พระนางสัตยวดี
พระนางสัตยวดี เป็นตัวละครในมหาภารตะ เป็นลูกของกษัตริย์พระองค์หนึ่งกับนางอัปสรซึ่งถูกสาปให้เป็นปลากับ วันหนึ่งชาวประมงได้จับนางปลาออกมาผ่าท้อง เนื่องจากท้องโตผิดปกติ เมื่อผ่าออกมาดูปรากฏว่าเป็นเด็กผู้หญิง ซึ่งก็คือ พระนางสัตยวดี คนนี้นี่เอง ชาวประมงจึงเลี้ยงไว้ด้วยความสงสาร
ในวัยเด็ก สัตยวดี มีกลิ่นตัวเป็นกลิ่นคาวปลาแรงมาก เพราะอาศัยอยู่ในท้องปลาเป็นเวลานาน ทำให้ไม่มีชายใดหมายปอง แต่เมื่อฤๅษีตนหนึ่งผ่านมาชื่อว่า ฤๅษีปราศร ก็ถูกใจนางสัตยวดีมากเพราะเป็นคนสวยและจริง ๆ แล้วเป็นคนวรรณะกษัตริย์ ก็ให้พรโดยให้กลิ่นตัวของนางหายไป และกลายเป็นกลิ่นหอมของดอกไม้มาแทน จากนั้นฤๅษีปราศรกับนางสัตยวดีก็มีความสัมพันธ์กันและมีลูกชายคนหนึ่งชื่อ ฤๅษีวยาส ซึ่งเป็นคนสำคัญในเรื่องมหาภารตะ เพราะเป็นปู่โดยตรงของทั้งฝ่ายเการพและปาณฑพ และจะออกมาคลี่คลายปัญหาเป็นพัก ๆ ให้กับฝ่ายต่าง ๆ
เมื่อนางสัตยวดีโตขึ้น พระราชาศานตนุก็มาเจอกับนางเข้าและถูกใจมาก แต่พ่อของนางขอไว้ว่าลูกที่เกิดจากนางสัตยวดีต้องเป็นกษัตริย์ต่อจากพระองค์ ท้าวศานตนุไม่ตกลงในทันทีเพราะเห็นแก่ภีษมะ ลูกของพระองค์กับพระแม่คงคา แต่ผู้ให้สัญญานี้คือ ภีษมะ นั่นเอง
พระนางสัตยวดีเมื่อแต่งงานกับพระราชาศานตนุก็มีพระโอรสด้วยกัน ๒ พระองค์ คือ จิตรางคทะ และ วิจิตรวีรยะ ซึ่งถือเป็นน้อยชายต่างมารดาของท้าวภีษมะ ๒ คน กล่าวได้ว่าท้าวศานตนุมีผู้สืบเชื้อสายโดยตรง ๑๐ พระองค์ แต่ ๗ คนแรก พระแม่คงคาได้นำไปทิ้งลงสู่แม่น้ำ ท้าวภีษมะก็สาบานต่อฟ้าดินอย่างเคร่งครัดไว้ว่าจะไม่แต่งงานมีลูกกับผู้หญิงคนใด จิตรางคทะก็ถูกคนธรรพ์ชื่อเหมือนกันท้ารบและถูกฆ่าตายในวัยเยาว์ ส่วนวิจิตรวีรยะแม้จะได้แต่งงานกับเจ้าหญิงอัมพิกาและเจ้าหญิงอัมพาลิกาแล้ว แต่ก็ยังไม่มีพระโอรสสืบต่อพระราชบัลลังก์แม้แต่คนเดียว พระนางสัตยวดีเกรงว่าตนจะเป็นคนบาปที่ทำให้ราชวงศ์กุรุต้องสิ้นสุด จึงให้ฤๅษีวยาส ลูกนอกสมรสมาทำพิธีนิโยค (รับภรรยาของญาติที่เป็นหม้ายมาเป็นภรรยาเพื่อสืบเชื้อสายของวงศ์ตระกูลต่อไป) ทำให้ลูกของฤๅษีวยาสกับเจ้าหญิงอัมพิกาชื่อ ธฤตราษฎร์ (ตาบอดตั้งแต่เกิด แต่มีสุขภาพแข็งแรงและเป็นพระบิดาของฝ่ายเการพ) , เจ้าหญิงอัมพาลิกากับฤๅษีวยาสชื่อ ปาณฑุ (มีสีผิวซีด สุขภาพไม่แข็งแรง แต่เป็นพระราชาที่ยิ่งใหญ่และเป็นพระบิดาของปาณฑพทั้งห้าด้วย) , นางกำนัลกับฤๅษีวยาสชื่อ วิทูร (ครบถ้วนสมบูรณ์ดี เป็นผู้ที่มีความเที่ยงธรรม)
หลังจากที่พระราชาปาณฑุสิ้นพระชนม์ ฤๅษีวยาสก็แนะนำให้พระนางสัตยวดีไปบำเพ็ญเพียรช่วงสุดท้ายของชีวิตในป่า จะได้ไม่ต้องมารับรู้เรื่องที่หลาน ๆ เหลน ๆ จะมาฆ่าฟันกัน พระนางสัตยวดีเห็นดีด้วยจึงทำตามคำแนะนำของฤๅษีวยาส และออกป่าไปพร้อมกับพระนางอัมพิกาและพระนางอัมพาลิกาและในเรื่องก็ไม่ได้พูดถึงอีก
อุลูปี
นางนาคอุลูปี เป็นธิดาของท้าวเการวยะ ราชาแห่งเหล่างูและอสรพิษ และเป็นมเหสีอีกองค์หนึ่งของอรชุน โดยในขณะที่อรชุนเดินป่า เนรเทศตนเองหลังจากเข้าไปเอาธนูในห้องของยุธิษฐิระหว่างที่อยู่กับนางเทราปตี นางนาคอุลูปีก็รู้อนาคตของอรชุนว่าจะถูก พภรุวาหนะ (ลูกชายของอรชุนที่เกิดกับนางจิตราหรือจิตรางคทา) ฆ่าตายโดยไม่รู้ว่าเป็นพ่อลูกกัน
นางจึงมีความสัมพันธ์กับอรชุนและมีพระโอรสด้วยกันอีก ๑ คนนามว่า อิราวัต โดยหลังจากที่อรชุนถูกพภรุวาหนะฆ่าตายแล้ว นางจะเป็นผู้ชุบชีวิตให้อรชุนเพราะเป็นสามีของนางแล้ว
อุทยานแห่งชาติมิกัวชา
อุทยานแห่งชาติมิกัวชา คือพื้นที่ทางธรรมชาติทางตะวันออกเฉียงใต้ของรัฐควิเบก ประเทศแคนาดา บนชายฝั่งด้านใต้ของคาบสมุทร Gaspe ได้รับการยกย่องให้เป็นแหล่งศึกษาทางบรรพชีวินวิทยาในยุคดีโวเนียนที่สมบูรณ์ที่สุด ด้วยอายุทางธรณีวิทยา 370 ล้านปี พื้นที่นี้มีฟอสซิลของปลาจากยุคดีโวเนียนอยู่ราว 5-6 กลุ่ม โดยเฉพาะฟอสซิลของปลากลีบเนื้อที่พบเป็นจำนวนมากและอยู่ในสภาพที่สมบูรณ์ที่สุด
ชีส (ซอฟต์แวร์)
ชีส () เป็นซอฟต์แวร์เว็บแคมสำหรับ GNOME มีรูปแบบใกล้เคียงกับ Photo Booth ของ Mac OS X เริ่มพัฒนาในปี 2007 โดย Daniel G. Siegel ภายใต้โครงการ Google Summer of Code
Cheese ใช้ GStreamer ในการสร้างเอฟเฟคต์พิเศษให้กับภาพและวิดีโอ และรองรับการส่งภาพขึ้นไปเก็บบนเว็บไซต์ Flickr
Cheese ถือเป็นส่วนหนึ่งของแพลตฟอร์ม GNOME อย่างเป็นทางการตั้งแต่เวอร์ชัน 2.22 เป็นต้นไป
หลวงเสนียุทธกาจ (หม่อมหลวงจวง เสนีวงศ์)
พลตรี หม่อมหลวงจวง เสนีวงศ์ เกิดเมื่อวันที่ 26 เมษายน พ.ศ. 2437 เป็นบุตรของหม่อมนเรนทรราชา (หม่อมราชวงศ์รัตน์ เสนีวงศ์) กับนางจัน สำเร็จการศึกษาจากโรงเรียนนายร้อยทหารบกเมื่อปี พ.ศ. 2458 รับราชการเป็นอาจารย์ที่โรงเรียนนายร้อยปฐมและมัธยมมาตลอด รับพระราชทานบรรดาศักดิ์เป็นหลวงเสนียุทธกาจเมื่อวันที่ 12 มิถุนายน พ.ศ. 2471 และต่อมาในปี พ.ศ. 2487 ได้รับพระราชทานยศเป็นพลตรี
ทางด้านชีวิตครอบครัว สมรสกับนางสาวเฉลยพร โกมารกุล ณ นคร มีบุตร ธิดา 8 คน ถึงแก่กรรมเมื่อวันที่ 15 มิถุนายน พ.ศ. 2535
เอวินซ์
เอวินซ์ (Evince) เป็นโปรแกรมดูเอกสารชนิด PDF และ PostScript ของแพลตฟอร์ม GNOME เป้าหมายของ Evince คือเป็นโปรแกรมดูเอกสารแบบครบวงจรที่สามารถแทนโปรแกรมดูเอกสารอื่นๆ ในอดีตของ GNOME เพื่อลดความสับสนของผู้ใช้
เอวินซ์ถูกรวมเข้ามาใน GNOME 2.12 ซึ่งออกเมื่อ 7 กันยายน ค.ศ. 2005 โดยภาษาที่ใช้ส่วนใหญ่คือ ภาษาซี มีส่วนประกอบที่เป็น C++ เล็กน้อย
เอวินซ์เป็นซอฟต์แวร์เสรี ใช้สัญญาอนุญาตแบบ GPL
พระเจ้าราชวรวงศ์เธอ กรมหมื่นกษัตริย์ศรีศักดิเดช
พระเจ้าราชวรวงศ์เธอ พระองค์เจ้าพงศ์อิศเรศ กรมหมื่นกษัตริย์ศรีศักดิเดช ทรงเป็นต้นราชสกุลอิศรเสนา ณ อยุธยา ประสูติเมื่อวันจันทร์ แรม 2 ค่ำ เดือน 12 ปีวอก ตรงกับวันที่ 3 พฤศจิกายน พ.ศ. 2343 เป็นพระราชโอรสพระองค์ที่ 8 ในสมเด็จพระบวรราชเจ้า กรมพระราชวังบวรมหาเสนานุรักษ์ วังหน้าในรัชกาลที่ 2 กับเจ้าจอมมารดาสำลี พระธิดาในสมเด็จพระเจ้ากรุงธนบุรี ทรงเป็นเจ้านายฝ่ายหน้าพระองค์เดียวที่เป็นพระราชนัดดาของสมเด็จพระเจ้าอยู่หัวทั้งสองพระองค์ข้างต้น
พระบาทสมเด็จพระจอมเกล้าเจ้าอยู่หัวโปรดพระกรุณาให้สถาปนาพระองค์เจ้าพงศ์อิศเรศเป็นพระเจ้าราชวงศ์เธอ กรมหมื่นกษัตริย์ศรีศักดิเดช ทรงศักดินา 11000 เมื่อ วันจันทร์ เดือนหก แรม 13 ค่ำ ปีจอ พ.ศ. 2405 พระเจ้าราชวรวงศ์เธอ กรมหมื่นกษัตริย์ศรีศักดิเดชสิ้นพระชนม์เมื่อวันพฤหัสบดี ขึ้น 10 ค่ำ เดือน 8 อุตราสาฒ ปีจอ ตรงกับ พ.ศ. 2417 ในรัชสมัยพระบาทสมเด็จพระจุลจอมเกล้าเจ้าอยู่หัว ขณะพระชันษาได้ 75 ปี
มีพระโอรส 8 พระองค์ และพระธิดา 4 องค์ รวม 12 พระองค์
มายาสูร
มายาสูร เป็นยักษ์ที่เป็นที่ปรึกษาด้านสถาปนิกของพระเวสสุกรรม วันหนึ่งพระกฤษณะและอรชุนไปเที่ยวป่าขาณฑวะ ซึ่งเป็นป่าที่ต้นไม้ขึ้นหนาทึบ ได้เจอกับพระอัคนีซึ่งขอร้องให้ทั้งสองช่วยให้พระอัคนีได้เผาป่าขาณฑวะเพื่อกินสมุนไพร เพราะตนป่วยและไม่ได้กินอะไรมาหลายวัน เพราะเมื่อพระอัคนีเผาป่าเมื่อใด พระอินทร์ซึ่งเป็นมิตรกับพญานาคตักษกะขอร้องให้ช่วยดับไฟให้ พระอินทร์ก็จะประทานฝนลงมาดับไฟทุกครั้ง พระกฤษณะและอรชุนจึงรับปาก พระอัคนีจึงขอร้องให้เทพวรุณ เทพเจ้าแห่งมหาสมุทรให้ธนูคาณฑีวะ นอกจากนี้ยังคืนจักรสุทรรศน์ และคทาเกาโมทกี ให้กับพระกฤษณะด้วย จากนั้นอรชุนจึงเป็นผู้ยิงธนูคาณฑีวะ สกัดกั้นสายฝน และพระกฤษณะก็เป็นสารถีให้ พระอินทร์แปลกใจมากจึงให้เหล่าเทวดามาช่วยกันซัดอาวุธลงไปสู้กับอรชุนและพระกฤษณะ แต่พระกฤษณะก็ใช้จักรสุทรรศน์ทำลายอาวุธเหล่านั้นจนหมดสิ้น
พระอินทร์ เมื่อทราบว่ามนุษย์ที่สู้ด้วยนั้นคืออรชุน พระโอรสของพระองค์ก็ไม่สู้รบด้วยต่อไป และปล่อยให้เรื่องของพญางูเลยตามเลย(ภายหลังพระอินทร์ลงมาตรัสบอกว่าในอนาคตพระศิวะจะให้อาวุธอานุภาพแรงสูงชื่อ ปาศุปัต แก่อรชุน) พระอัคนีจึงได้เผาป่า มเหสีของพญางูไปด้วย เหลือแต่ลูกชายที่รอดมาได้อย่างหวุดหวิด นอกจากนี้ในการเผาป่า ยักษ์ที่ชื่อ มายาสูร ตนนี้ก็ได้วิ่งมาหาอรชุนและร้องขอชีวิต อรชุนจึงขอชีวิตยักษ์ตนนี้ไว้ ยักษ์มายาสูรอยากตอบแทนพระคุณมากจึงไปหาพระกฤษณะและอรชุนในตอนกลางคืนพร้อมกับบอกว่าจะสร้างสิ่งก่อสร้างให้อย่างหนึ่ง พระกฤษณะแนะนำให้สร้างสภา มายาสูรจึงรีบดำเนินการตามนั้นทันที
มายาสูรออกแบบสภาอย่างวิจิตรตระการตาและยังนำอัญมณีต่าง ๆ ที่ตนเคยสะสมไว้มาตกแต่งอย่างสวยงาม ทำให้ผู้คนจากเมืองอื่นมาดูกันอย่างมากมายและเรียกสภาแห่งนี้ว่า มายาสภา
ด้วยเหตุนี้เองจึงทำให้ฝ่ายทุรโยธน์อิจฉาพวกปาณฑพเป็นอย่างมาก จึงสร้างสภาขึ้นมาอีก แต่สวยไม่เทียบเท่า และให้ท้าวธฤตราษฎร์เชิญยุธิษฐิระมาเล่นพนันเอาบ้านเอาเมืองกันอีกด้วย
เลโอ กาเมซ
ซิลบีโอ ราฟาเอล กาเมซ () หรือที่รู้จักกันในชื่อ เลโอ กาเมซ () นักมวยสากลชาวเวเนซุเอลา เกิดเมื่อ 8 สิงหาคม พ.ศ. 2506 ที่รัฐกวารีโก ประเทศเวเนซุเอลา เป็นอดีตแชมป์โลกชาวเวเนซุเอลา และได้ครองแชมป์โลกถึง 4 รุ่น สถิติการชก 48 ครั้ง ชนะ 35 (น็อก 26) เสมอ 1 แพ้ 12 
กาเมซเริ่มชกมวยสากลครั้งแรกเมื่อ 14 กุมภาพันธ์ พ.ศ. 2528 และเป็นฝ่ายชนะฟรานซิสโก การ์เซียในการชกกำหนด 4 ยก จากนั้น ชกชนะติดต่อกันมาตลอด จน 2 กุมภาพันธ์ 2530 กาเมซชนะน็อค ราฟาเอล โบลิวาร์ ยก 2 ทำให้เขากลายเป็นนักมวยที่มีชื่อเสียงทันที ต่อมา ในวันที่ 30 เมษายน กาเมซขึ้นชิงแชมป์เวเนซุเอลารุ่นจูเนียร์ฟลายเวท ชนะน็อคเปโดร เนียวาส ยก 2 ได้ครองแชมป์ เขาป้องกันตำแหน่งได้ครั้งดียวก็มีโอกาสขึ้นชิงแชมป์โลกในวันที่ 10 มกราคม 2531 กาเมซได้ชิงแชมป์โลกรุ่นมินิมัมเวทของสมาคมมวยโลกกับคิม บองจุน ที่เกาหลีใต้ซึ่งเป็นการชกมวยในต่างแดนครั้งแรก ซึ่งกาเมซเป็นฝ่ายชนะคะแนนได้ครองแชมป์โลก และกลายเป็นนักมวยที่โด่งดังในเวเนซุเอลาทันที
กาเมซมีปัญหากับผู้จัดการหลายอย่างหลังจากได้เป็นแชมป์โลก เขาป้องกันตำแหน่งได้เพียงครั้งเดียว ชนะน็อค เคนจิ โยโกซาว่า ยก 3 ที่ ญี่ปุ่น หลังจากนั้น เขาแขนหัก จึงสละแชมป์โลกและหยุดชกไปช่วงหนึ่ง กาเมซกลับมาชกอีกเมื่อ 29 ตุลาคม 2532 ชนะน็อค วิกตอริโน เฮอร์นานเดซ ยก 5 ต่อมา กาเมซได้ขึ้นชิงแชมป์โลกรุ่นจูเนียร์ฟลายเวทของสมาคมมวยโลกกับยูห์ เมียงวู ใน พ.ศ. 2533 แต่เป็นฝ่ายแพ้คะแนนอย่างน่าสงสัย เมื่อชกแก้มือกันอีกครั้ง เขาก็แพ้คะแนนอีก
กาเมซหยุดชกมวยไประยะหนึ่ง และเลื่อนขึ้นมาชกรุ่นฟลายเวท และขึ้นชิงแชมป์โลกรุ่นนี้ของสมาคมมวยโลกที่เกาหลีใต้เมื่อ พ.ศ. 2534 แต่เป็นฝ่ายแพ้คะแนนคิม ยอง กังไปอีก ต่อมา เมื่อยูห์ เมียงวูสละแชมป์โลกรุ่นจูเนียร์ฟลายเวทของสมาคมมวยโลก เมื่อ พ.ศ. 2536 คราวนี้เป็นฝ่ายชนะน็อคชิโร ยาชิโรที่ญี่ปุ่น ได้ครองแชมป์โลก กาเมซป้องกันตำแหน่งได้ 3 ครั้ง รวมทั้งเสมอกับห้าดาว ซีพียิมแบบน่าแพ้ และชนะน็อคพิชิตน้อย ศิษย์บางพระจันทร์ ทั้งที่ตัวเองเกือบถูกน็อคก่อน จากนั้นจึงไปเสียแชมป์ให้ชอย ฮิยอง เมื่อ พ.ศ. 2538 ที่เกาหลีใต้
หลังจากเสียแชมป์ กาเมซขยับขึ้นไปชกรุ่นฟลายเวท ได้ครองแชมป์ WBA Fedelatin ชนะคะแนนอะควิเลศ กุซแมน ใน พ.ศ. 2538 และในปีถัดมาได้ขึ้นชิงแชมป์โลกกับแสน ส.เพลินจิตแต่เป็นฝ่ายแพ้คะแนน จากนั้น เสียแชมป์ WBA Fedelatin คืนให้กุซแมน และกลับมาครองแชมป์ Fedelatin อีกครั้ง ในปี พ.ศ. 2541 ชนะน็อคกิลเบอร์โต กอนซาเลซ และได้ครองแชมป์โลกรุ่นฟลายเวทของสมาคมมวยโลกใน พ.ศ. 2542 ชนะน็อค ฮูโก ราฟาเอล โซโต ต่อมา ขึ้นชกชนะน็อค โฮเซ่ คามาโช่ แชมป์เฉพาะกาลรุ่นซูเปอร์ฟลายเวทของสมาคมมวยโลกได้ แต่สมาคมมวยโลกยังประกาศให้เขาเป็นแชมป์โลกรุ่นฟลายเวทอยู่ จนกระทั่งมาเสียแชมป์โลกให้กับศรพิชัย กระทิงแดงยิม จึงขึ้นชิงแชมป์โลกรุ่นซูเปอร์ฟลายเวทของสมาคมมวยโลกกับฮิเดกิ โทดากะ ปรากฏว่ากาเมซเป็นฝ่ายชนะ ได้ครองแชมป์โลกรุ่นที่สี่ใน พ.ศ. 2543 ก่อนจะเสียแชมป์ให้เซเลส โคบายาชิในปีถัดมา
หลังจากเสียแชมป์ กาเมซพยายามเป็นแชมป์โลกห้ารุ่นโดยขึ้นชิงแชมป์โลกรุ่นแบนตัมเวทของสมาคมมวยโลกเมื่อ พ.ศ. 2545 แพ้คะแนนจอห์นนี่ บรีดาลที่เดนมาร์ก และแพ้ฮิเดกิ โทดากะที่ญี่ปุ่นอีก รวมทั้งขึ้นชิงแชมป์เฉพาะกาลรุ่นนี้อีกครั้งใน พ.ศ. 2548 แพ้คะแนน พูลสวัสดิ์ กระทิงแดงยิม จากนั้น กาเมซจึงตัดสินใจแขวนนวมไป
ลี ซังชุล
ลี ซังชุล (Sang-Chul Lee) นักมวยสากลชาวเกาหลีใต้ เกิดเมื่อ 8 กุมภาพันธ์ พ.ศ. 2515 สถิติการชก 23 ครั้ง ชนะ 13 (น็อค 4) เสมอ 2 แพ้ 8
จิมมี่ คาเปเซโน
จิมมี่ คาเปเชโน () นักมวยสากลชาวฟิลิปปินส์ สถิติการชก 8 ครั้ง ชนะ 1 แพ้ 7
พระวรวงศ์เธอ พระองค์เจ้านรเศรษฐสุริยลักษณ์
พระวรวงศ์เธอ พระองค์เจ้านรเศรษฐสุริยลักษณ์ ประสูติเมื่อวันที่ 9 ธันวาคม พ.ศ. 2458 เป็นพระโอรสในสมเด็จพระเจ้าบรมวงศ์เธอ เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช กับ หม่อมเล็ก ยงใจยุทธ
เมื่อประสูติทรงเป็นหม่อมเจ้าชาย ประชวรด้วยพระโรคเกี่ยวกับสมองตั้งแต่ยังทรงพระเยาว์ ในรัชกาลที่ 7 โปรดเกล้าฯ สถาปนาเป็นพระวรวงศ์เธอ พระองค์เจ้า เมื่อวันที่ 8 พฤศจิกายน พ.ศ. 2470 สิ้นพระชนม์เมื่อวันที่ 22 มีนาคม พ.ศ. 2497
(9 ธันวาคม พ.ศ. 2458 - 8 พฤศจิกายน พ.ศ. 2470)
(8 พฤศจิกายน พ.ศ. 2470 - 22 มีนาคม พ.ศ. 2497)
โฆเซ ลุยส์ โรดริเกซ ซาปาเตโร
โฆเซ ลุยส์ โรดริเกซ ซาปาเตโร () เป็นอดีตนายกรัฐมนตรีของประเทศสเปน และอดีตหัวหน้าพรรคแรงงานสังคมนิยมสเปนซึ่งได้รับชัยชนะจากการเลือกตั้งเมื่อวันที่ 14 มีนาคม พ.ศ. 2547 และครั้งล่าสุดเมื่อวันที่ 9 มีนาคม พ.ศ. 2551
พรรคแรงงานสังคมนิยมสเปน
พรรคแรงงานสังคมนิยมสเปน (; ) หรือชื่อย่อ เปโซเอ () เป็นพรรคการเมืองที่เก่าแก่เป็นอันดับสองของประเทศสเปน ก่อตั้งขึ้นในปี พ.ศ. 2422 ปัจจุบันหัวหน้าพรรคคือ นายเปโดร ซันเชซ
จากการเลือกตั้งเมื่อวันที่ 9 มีนาคม พ.ศ. 2551 พรรคแรงงานสังคมนิยมสเปนได้คะแนนเสียงมากเป็นอันดับหนึ่ง คือ 11,064,524 เสียง และได้ที่นั่งทั้งหมด 169 ที่นั่ง จากทั้งหมด 350 ที่นั่ง ทำให้นายโฆเซ ลุยส์ โรดริเกซ ซาปาเตโร ได้เป็นนายกรัฐมนตรีของประเทศต่ออีกสมัยหนึ่ง จนกระทั่งพ่ายแพ้การเลือกตั้งให้กับพรรคประชาชนในการเลือกตั้งทั่วไปเมื่อปลายปี พ.ศ. 2554
เจ้าจอมมารดาสำลี ในสมเด็จพระบวรราชเจ้ามหาเสนานุรักษ์
เจ้าจอมมารดาสำลี หรือ พระองค์เจ้าหญิงสำลีวรรณ เป็นพระราชธิดาในสมเด็จพระเจ้ากรุงธนบุรี และเป็นพระสนมในสมเด็จพระบวรราชเจ้ามหาเสนานุรักษ์ วังหน้าในรัชกาลที่ 2
พระองค์เจ้าหญิงสำลีวรรณ เป็นพระราชธิดาพระองค์ที่ 17 ในสมเด็จพระเจ้ากรุงธนบุรี ประสูติแต่เจ้าจอมมารดาอำพัน พระสนมเอก (เจ้าจอมมารดาอำพัน เป็นธิดาของเจ้าอุปราชจันทร์ แห่งเมืองนครศรีธรรมราช เป็นต้นสกุล "จันทโรจวงศ์") มีพระเชษฐาร่วมเจ้าจอมมารดาคือ พระองค์เจ้าชายอรนิกา (พระราชโอรสพระองค์ที่ 9 ในสมเด็จพระเจ้ากรุงธนบุรี)
เจ้าจอมมารดา พระองค์เจ้าหญิงสำลีวรรณ มีพระราชโอรสพระราชธิดากับสมเด็จพระบวรราชเจ้ามหาเสนานุรักษ์ ทั้งสิ้น 6 พระองค์ คือ
พระองค์เจ้าหญิงสำลีวรรณ ถูกสำเร็จโทษด้วยท่อนจันทน์ที่วัดปทุมคงคา ในรัชกาลที่ 2 พร้อมกับพระเชษฐา คือพระองค์เจ้าอรนิกา ในคราวเดียวกับสมเด็จเจ้าฟ้าอภัยธิเบศร์ กรมขุนกระษัตรานุชิต (เจ้าฟ้าเหม็น) พระราชโอรสในสมเด็จพระเจ้ากรุงธนบุรี ซึ่งประสูติแต่สมเด็จพระเจ้าบรมวงศ์เธอ เจ้าฟ้าฉิมใหญ่ เมื่อวันพุธ ขึ้น 5 ค่ำ เดือน 10 จ.ศ. 1171 ตรงกับวันที่ 13 กันยายน พ.ศ. 2352 เนื่องจากทรงถูกฟ้องร้องว่าคิดวางแผนก่อการกบฏ
คองกามาโต
คองกามาโต (; แปลว่า "ตัวทำลายเรือ") เป็นสัตว์ประหลาดที่กล่าวกันว่ามีรูปร่างคล้ายไดโนเสาร์ชนิดที่บินได้ จำพวก เทอโรซอ หรือ เทอราโนดอน พบในหนองน้ำทวีปแอฟริกาตอนกลาง
ในปี ค.ศ. 1923 แฟรงก์ เอช.เมลแลนด์ นักเดินทางได้บันทึกไว้ในหนังสือบันทึกการเดินทางตนชื่อ "In Witchbound Africa" ถึงสัตว์ประหลาดที่บินได้ที่พบในหนองน้ำว่า เป็นสัตว์ที่ดุร้าย น่ากลัว สามารถโจมตีเรือขนาดเล็กได้ มีลำตัวสีแดง ความยาวเมื่อกางปีกเต็มที่ราว 4–7 ฟุต จากภาพสเก็ตพบว่า มีลักษณะคล้ายเทอโรซอร์ แต่ลักษณะโดยละเอียดนั้นชาวพื้นเมืองที่เล่าให้เมลแลนด์ฟังไม่มั่นใจ เพราะแทบไม่มีใครที่เห็นสัตว์ตัวนี้ใกล้ ๆ แล้วรอดกลับมา
ในปี ค.ศ. 1956 วิศวกรชื่อ เจ.พี.เอฟ. บราวน์ ได้เห็นสิ่งมีชีวิตชนิดหนึ่ง 2 ตัว ที่บินได้ในเวลาราว 18.00 น. ใกล้ทะเลสาบบังเวอูลู ประเทศแซมเบีย โดยเขาบอกว่ามันบินช้า ๆ และเงียบมาก สังเกตว่า ความยาวปีกประมาณ 3 ฟุต หรือ 1 เมตร และมีความยาวหาง 4⁄1 ฟุต หรือ 1.5 เมตร ส่วนหัวมีลักษณะแคบและคล้ายสุนัข
ในปีต่อมามีรายงานจากโรงพยาบาลท้องถิ่นถึงการโจมตีของนกต่อมนุษย์ บริเวณบึงบังเวอูลูเมื่อได้ถามถึงลักษณะของนกที่โจมตี ผู้ได้รับบาดเจ็บซึ่งมีแผลฉกรรจ์ที่อกได้อธิบายรูปร่างและพบว่า มีลักษณะคล้ายเทอโรซอร์อีกเช่นกัน แต่รูปสเก็ตไม่อาจจะนำออกสู่สาธารณะได้ และปัจจุบันไม่มีใครทราบว่ารูปสเก็ตนี้อยู่ที่ไหน
มีการสันนิษฐานว่า สัตว์ประหลาดบินได้ที่เรียกว่า คองกามาโต นี้ อาจจะเป็นนกหาปลาขนาดใหญ่จำพวกนกกระสาที่เรียกว่า นกกระสาหน้าผากเหลือง ("Ephippiorhynchus senegalensis") หรือ นกกระสาปากพลั่ว ("Balaeniceps rex") ซึ่งเป็นนกขนาดใหญ่ที่มีกรามแข็งแรง และเป็นนกที่หายากมากชนิดหนึ่งของแอฟริกา
ปัจจุบันมีรายงานการพบเห็นสัตว์ที่มีลักษณะคล้ายคลึงกัน โดยไม่มีรายละเอียดมากไปกว่านี้ จากแซมเบีย, ซิมบับเว, สาธารณรัฐประชาธิปไตยคองโก, นามิเบีย, แทนซาเนียและเคนยา
วิจิตรวีรยะ
วิจิตรวีรยะ เป็นพระโอรสของท้าวศานตนุกับพระนางสัตยวดี มีศักดิ์เป็นน้องของท้าวภีษมะ แต่เป็นน้องแท้ ๆ ของจิตรางคทะ โดยวิจิตรวีรยะมีมเหสี ๒ พระองค์คือ เจ้าหญิงอัมพิกา และเจ้าหญิงอัมพาลิกา แต่ไม่มีพระโอรสและพระธิดาด้วยกันเลย สิ้นพระชนม์ตั้งแต่ต้น ๆ เรื่องของมหากาพย์มหาภารตะด้วยโรคร้ายแรงหลังจากอภิเษกกับเจ้าหญิงทั้งสองได้ไม่นาน
ฟิวเจอร์เกมเมอร์
ฟิวเจอร์เกมเมอร์ (FUTURE GAMER) เป็นนิตยสารรายเดือนที่เกี่ยวข้องกับเกมคอมพิวเตอร์ เริ่มตีพิมพ์ในปี พ.ศ. 2539 ซึ่งเป็นนิตยสารเกมคอมพิวเตอร์รายเดือนที่ได้รับลิขสิทธิ์อย่างถูกต้องจาก นิตยสาร PC GAMER สหรัฐอเมริกา นิตยสารดังกล่าวเป็นนิตยสารเกี่ยวกับเกมคอมพิวเตอร์ที่มีชื่อเสียงโดยบทความจะให้คะแนนเกมต่างๆ อัปเดตข่าวสารของเกมใหม่ มีแผ่นดีวีดีที่บรรจุเกมเดโมไว้ให้ทดลองเล่น
นอกจากนี้ ฟิวเจอร์เกมเมอร์ ก็เป็นเจ้าของ ออนไลน์ สเตชัน
พระราชวังเชินบรุนน์
พระราชวังเชินบรุนน์ () ตั้งอยู่ในกรุงเวียนนา ประเทศออสเตรีย ในอดีตเป็นที่ประทับของจักรพรรดิแห่งราชวงศ์ฮับส์บูร์ก ตั้งแต่คริสต์ศตวรรษที่ 18 จนถึง พ.ศ. 2461 ออกแบบโดย Johann Bernhard Fischer von Erlach และ Nicolaus Pacassi เป็นสถานที่รวบรวมผลงานทางศิลปะการตกแต่งชั้นเยี่ยมจำนวนมาก ภายในอุทยานเคยเป็นที่ตั้งของสวนสัตว์แห่งแรกของโลกเมื่อ พ.ศ. 2295 ปัจจุบันได้รับการประกาศให้เป็นมรดกโลก และเป็นสถานที่ท่องเที่ยวที่มีชื่อเสียงมากในกรุงเวียนนา สาธารณรัฐออสเตรีย
ในปี ค.ศ. 1569 จักรพรรดิมักซีมีเลียนที่ 2 แห่งจักรวรรดิโรมันอันศักดิ์สิทธิ์ได้ใช้พระราชทรัพย์ส่วนพระองค์ในการซื้อที่ดินที่น้ำท่วมถึงริมฝั่งแม่น้ำเวน ตั้งอยู่ระหว่างเขตเมดลิงกับเขตไฮต์ซิง ที่ซึ่งเดิมประชาชนใช้ทำมาหากินและในปี ค.ศ. 1548 ได้มีการสร้างพระที่นั่งที่มีชื่อว่า แคตเตอร์เบิร์ก ซึ่งชื่อพระราชวังเชินบุรนน์ (Schönbrunn) แปลว่าน้ำพุอันสวยงาม ซึ่งชื่อนี้มาจากบ่อน้ำบาดาลที่พุดขึ้นมาบริเวณนั้น และพระจักรพรรดิได้ทอดพระเนตรเห็นเข้าในครั้งแรกที่เสด็จมาดูบริเวณนั้นจึงตั้งชื่อพระราชวังตามบ่อน้ำบาดาล นอกจากนี้พระนางมารี อองตัวเนต พระราชินีแห่งฝรั่งเศส ก็ยังเคยใช้พระชนม์ชีพในวัยเยาว์ในพระราชวังแห่งนี้อีกด้วย รวมถึงสมเด็จพระจักรพรรดินโปเลียนที่ 1 แห่งฝรั่งเศส ก็เคยมาประทับพักอยู่ ณ พระราชวังแห่งนี้กับพระราชโอรสของพระองค์ แต่เดิมด้านหลังของพระราชวังจะเป็นป่าใช้สำหรับล่าสัตว์แต่ภายหลังได้มีการจัดทำสวนดอกไม้สวยมากขึ้นมาอย่างเลิอค่า ต่อมาพระนางเอเลนอร์ กอนซากา ผู้ที่ชื่นชอบการล่าสัตว์เป็นอย่างมากได้เพิ่มเติมพระรางวังเข้ากับพระที่นั่งแคตเตอร์เบิร์กในภายหลัง และในปี ค.ศ. 1638 ตุรกีได้บุกรุกออสเตรียพระราชวังถูกทำลายและไม่ได้มีการบูรณะ ฟื้นฟูอีกเลย
เนชั่นแนล จีโอกราฟฟิก (นิตยสาร)
เนชั่นแนล จีโอกราฟิก () เป็นนิตยสารอย่างเป็นทางการของสมาคมเนชั่นแนลจีโอกราฟิกเริ่มตีพิมพ์ครั้งแรกฉบับภาษาอังกฤษเมื่อเดือนตุลาคม พ.ศ. 2431 (8.L. 1888) 9 เดือนหลังจากที่สมาคมเนชั่นแนลจีโอกราฟิกได้ก่อตั้งขึ้น มีเนื้อหาเกี่ยวกับเทคโนโลยี ธรรมชาติ และสิ่งแวดล้อม ออกวางจำหน่ายเป็นรายเดือน มีการตีพิมพ์ 22 ภาษา รวมทั้งภาษาไทยด้วย
สตาร์ดิกต์
สตาร์ดิกต์ () เป็นโปรแกรมพจนานุกรมหลายภาษา เขียนโดยชาวจีนชื่อ หู เจิ้ง (胡正) สามารถใช้งานได้กับหลายระบบปฏิบัติการ พัฒนาต่อยอดจากโปรแกรม "สตาร์ดิก" (StarDic)
สตาร์ดิกต์เป็นซอฟต์แวร์เสรีเผยแพร่ภายใต้สัญญาอนุญาต GPL รุ่นล่าสุด 3.0.3 เผยแพร่เมื่อ 9 กรกฎาคม พ.ศ. 2554 อย่างไรก็ตามโครงการสตาร์ดิกต์ได้ถูกถอดออกจาก sourceforge.net เนื่องจากได้รับรายงานว่าซอฟต์แวร์นั้นละเมิดลิขสิทธิ์
พระเจ้าเอ็ดเวิร์ดที่ 6 แห่งอังกฤษ
พระเจ้าเอ็ดเวิร์ดที่ 6 แห่งอังกฤษ ทรงเป็นพระมหากษัตริย์แห่งอังกฤษและไอร์แลนด์ ตั้งแต่วันที่ 28 มกราคม ค.ศ. 1547 จนกระทั่งเสด็จสวรรคต พระองค์ทรงเข้าพิธีบรมราชาภิเษกเมื่อวันที่ 20 กุมภาพันธ์ ขณะมีพระชนมพรรษา 9 พรรษา ทรงเป็นพระราชโอรสในพระเจ้าเฮนรีที่ 8 แห่งอังกฤษ และเจน ซีมัวร์ พระราชินีแห่งอังกฤษ พระเจ้าเอ็ดเวิร์ดที่ 6 ทรงเป็นพระมหากษัตริย์พระองค์แรกที่พระราชสมภพในนิกายโปรเตสแตนต์ ราชอาณาจักรถูกปกครองโดยสภาผู้สำเร็จราชการแทนพระองค์ตลอดรัชกาลเนื่องจากว่าพระองค์ยังทรงพระเยาว์ สภาผู้สำเร็จราชการแทนพระองค์นั้นนำโดยเอ็ดเวิร์ด ซีมัวร์ ดยุคที่ 1 แห่งซัมเมอร์เซ็ต ผู้เป็นพระปิตุลา ระหว่างปี ค.ศ. 1547 ถึงปี ค.ศ. 1549 ต่อมานำโดยจอห์น ดัดลีย์ ดยุกแห่งนอร์ธัมเบอร์แลนด์ที่ 1 เมื่อปี ค.ศ. 1551
รัชกาลพระเจ้าเอ็ดเวิร์ดที่ 6 ประสบกับปัญหาทางเศรษฐกิจและสังคมที่ระส่ำระสายจนกระทั่งเกิดการก่อกบฏและก่อจลาจลขึ้นเมื่อปี ค.ศ. 1549 การทำสงครามกับสกอตแลนด์ที่สิ้นเปลืองประสบความสำเร็จในช่วงแรก สงครามยุติลงด้วยการถอนกองกำลังทหารออกจากสกอตแลนด์เช่นเดียวกับที่ถอนออกจากเมือง Boulogne-sur-Mer เพื่อแลกกับสันติภาพ การเปลี่ยนแปลงของคริสตจักรแห่งอังกฤษเป็นนิกายโปรเตสแตนต์เกิดขึ้นภายใต้รัชสมัยของพระเจ้าเอ็ดเวิร์ดที่ 6 พระองค์ทรงสนพระทัยในพระราชกรณียกิจด้านการศาสนาอย่างมาก ถึงแม้ว่าพระเจ้าเฮนรีที่ 8 พระราชบิดาทรงตัดขาดความสัมพันธ์ระหว่างคริสตจักรและโรม พระองค์ไม่เคยมีพระบรมราชานุญาตให้มีการรวมตัวของโรมันคาทอลิกหรือพิธีกรรม นิกายโปรแตสแตนท์ได้ก่อตั้งขึ้นในรัชสมัยของพระเจ้าเอ็ดเวิร์ดที่ 6 เป็นครั้งแรกในประเทศอังกฤษกับการปฏิรูปซึ่งรวมถึงการยกเลิกพระที่ประพฤติพรหมจรรย์และพิธีสวดมนต์ประสานเสียง (แมส) และบทกำหนดการให้บริการภาคบังคับในอังกฤษ
เมื่อเดือนกุมภาพันธ์ ค.ศ. 1553 พระเจ้าเอ็ดเวิร์ดทรงพระประชวรขณะมีพระชนมพรรษา 15 พรรษา เมื่อพระอาการประชวรได้รับการวินิจฉัยแล้วว่าอยู่ในระยะสุดท้าย พระองค์ทรงมีพระราชหัตเลขาเรื่องการสืบราชสันตติวงศ์ ทรงพยายามไม่ให้ประเทศกลับไปสู่นิกายโรมันคาทอลิกอีก พระเจ้าเอ็ดเวิร์ดทรงแต่งตั้งเลดี้เจน เกรย์เป็นองค์รัชทายาทและไม่แต่งตั้งพระขนิษฐา เลดี้แมรี่และเลดี้เอลิซาเบธ การตัดสินพระทัยในเรื่องนี้เกิดความขัดแย้งหลังจากที่พระองค์เสด็จสวรรคต เลดี้เจน เกรย์ทรงถูกขับไล่โดยสมเด็จพระราชินีนาถแมรีที่ 1 แห่งอังกฤษหลังจากที่เสด็จขึ้นทรงราชย์เป็นสมเด็จพระราชินีแห่งอังกฤษได้เพียง 9 วัน ในระหว่างรัชสมัยของสมเด็จพระราชินีนาถแมรีที่ 1 แห่งอังกฤษนั้น พระองค์ทรงยกเลิกการปฏิรูปนิกายโปรแตสแตนท์ของพระเจ้าเอ็ดเวิร์ดที่ 6 ซึ่งต่อมากลายเป็นรากฐานของการชำระศาสนาในรัชกาลสมเด็จพระราชินีนาถเอลิซาเบธที่ 1 แห่งอังกฤษ เมื่อปี ค.ศ. 1559
รายนามบุคคลจากมหาวิทยาลัยนเรศวร
บุคคลสำคัญจากมหาวิทยาลัยนเรศวร ที่เป็นคณาจารย์และผู้บริหารทั้งในอดีต และปัจจุบัน รวมทั้งศิษย์เก่าของมหาวิทยาลัยตั้งแต่สมัยวิทยาลัยวิชาการศึกษาพิษณุโลก สมัยมหาวิทยาลัยศรีนครินทรวิโรฒ วิทยาเขตพิษณุโลก จนกระทั่งถึงสมัยมหาวิทยาลัยนเรศวร มีหลากหลายตั้งแต่บุคคลสำคัญในด้านการเมืองการปกครอง นักวิชาการ ศิลปิน ข้าราชการและคณาจารย์ ดังรายนามต่อไปนี้ปริญญาโท การศึกษามหาบัณฑิต สาขาการบริหารการศึกษา คณะศึกษาศาสตร์
ปริญญาโท บริหารธุรกิจมหาบัณฑิต คณะวิทยาการจัดการและสารสนเทศศาสตร์
ปริญญาโท การศึกษามหาบัณฑิต สาขาการบริหารการศึกษา คณะศึกษาศาสตร์
ปริญญาตรี มหาวิทยาลัยศรีนครินทรวิโรฒ วิทยาเขตพิษณุโลก
ปริญญาโท สาขาวิทยาศาสตร์ศึกษาและสาขาบริหารการศึกษา มหาวิทยาลัยนเรศวร
ปริญญาเอก ศิลปศาสตรดุษฎีบัณฑิต สาขาวิชาพัฒนาสังคม คณะสังคมศาสตร์
ปริญญาโท การศึกษามหาบัณฑิต สาขาภาษาและวรรณคดีไทย มหาวิทยาลัยศรีนครินทรวิโรฒ พิษณุโลก
ปริญญาตรี แพทยศาสตรบัณฑิต คณะแพทยศาสตร์
ปริญญาตรี (เกียรตินิยม) วิทยาลัยวิชาการศึกษาพิษณุโลก
ปริญญาโท การศึกษามหาบัณฑิต สาขาวิชาการบริหารการศึกษา คณะศึกษาศาสตร์
ปริญญาตรี การศึกษาบัณฑิต สาขาคณิตศาสตร์ คณะวิทยาศาสตร์ มหาวิทยาลัยศรีนครินทรวิโรฒ วิทยาเขตพิษณุโลก
ปริญญาตรี การศึกษาบัณฑิต คณะศึกษาศาสตร์ มหาวิทยาลัยศรีนครินทรวิโรฒ วิทยาเขตพิษณุโลก
เจดิต
เจดิต หรือ เกดิต (; หรือ ) เป็นโปรแกรมแก้ไขข้อความอย่างเป็นทางการของแพลตฟอร์ม GNOME สนับสนุนการเข้ารหัสตัวอักษรแบบ UTF-8 และใช้สัญญาอนุญาตแบบซอฟต์แวร์เสรี
เจดิตสามารถทำ syntax highlighting ด้วยสีหรือตัวหนา โดยรองรับภาษาโปรแกรมหลายชนิด นอกจากนี้ยังสนับสนุนการแก้ไขหลายไฟล์พร้อมกันด้วยแท็บ
โจเอล บูเอญ่า
โจเอล บัวญา () นักมวยสากลชาวฟิลิปปินส์ เกิดเมื่อ 25 กรกฎาคม พ.ศ. 2518 สถิติการชก 30 ครั้ง ชนะ 15 (น็อค 8) เสมอ 3 แพ้ 12
ทอมมี่ บราวน์
ทอมมี่ บราวน์ () เป็นนักมวยสากลชาวออสเตรเลีย เกิดเมื่อ 24 มีนาคม พ.ศ. 2526 สถิติการชก 29 ครั้ง ชนะ 23 (น็อค 8) เสมอ 1 แพ้ 5
ธงชาติสาธารณรัฐสังคมนิยมโซเวียตเบียโลรัสเซีย
ธงชาติสาธารณรัฐสังคมนิยมโซเวียตเบียโลรัสเซีย เป็นธงที่ประกาศใช้อย่างเป็นทางการเมื่อวันที่ 25 ธันวาคม ค.ศ. 1951 (พ.ศ. 2494) จนถึงการล่มสลายของสหภาพโซเวียตในปี ค.ศ. 1991 (พ.ศ. 2534) มีลักษณะดังความที่บรรยายในประกาศแบบธงชาติสาธารณรัฐสังคมนิยมโซเวียตเบียโลรัสเซีย ลงวันที่ 25 ธันวาคม ค.ศ. 1951 มีดังนี้
ธงนี้มีแถบยาวสองแถบ แถบบนสีแดง (กว้าง 2 ใน 3 ส่วนของความกว้างธง) แถบล่างสีเขียว (กว้าง 1 ใน 3 ส่วนของความกว้างธง) มีรูปค้อนเคียวและดาวแดงขอบสีทองที่มุมบนด้านติดคันธงของแถบสีแดง มีลายอาทิตย์อุทัยประดับไว้ที่ด้านติดคันธง (สีขาวบนพื้นแดง) ความกว้างของรูปดังกล่าวเท่ากับ 1 ใน 9 ส่วนของความยาวธง
อนึ่ง แบบของธงนี้ ซึ่งไม่มีรูปค้อนเคียวและดาวแดงปรากฏอยู่ ได้ถูกนำมาใช้เป็นแบบของธงชาติเบลารุสในปัจจุบัน
ลวดลายดังกล่าวนี้มีชื่อว่า "ลายอาทิตย์อุทัย" ("The Rising Sun") ออกแบบเมื่อปี ค.ศ. 1917 (พ.ศ. 2460) โดยชาวนาสตรีชื่อ มาโทรนา มาเกวิช (Matrona Markyevich) แห่งหมู่บ้านคาสต์ซิลลิชชา (Kastsilishcha) ในภูมิภาคเซนนิน (Sennin region)
นับตั้งแต่การปฏิวัติในเบลารุสเป็นต้นมาจนถึงก่อนปี ค.ศ. 1951 มีการใช้ธงหลายแบบเป็นธงชาติของเบียโลรัสเซียโซเวียต แบบแรกสุดนั้นมีลักษณะเป็นธงแดงเกลี้ยง ใช้ในช่วงปี ค.ศ. 1919 ซึ่งเป็นยุคที่เบลารุสยังรวมอยู่กับลิทัวเนีย และใช้ชื่อประเทศว่า สาธารณรัฐสังคมนิยมโซเวียตลิทัวเนีย-เบียโลรัสเซีย หลังจากนั้นเมื่อมีการจัดการปกครองใหม่ โดยแยกเบลารุสออกมาเป็นสาธารณรัฐโซเวียตของตนเองในปีเดียวกัน อักษรย่อเขียนด้วยอักษรซีริลลิก "ССРБ" (SSRB) สีทอง จึงถูกเพิ่มเข้ามาที่ส่วนมุมบนด้านคันธง หลังจากนั้นในปี ค.ศ. 1937 ได้มีการเปลี่ยนแบบอักษรของตัวอักษรย่อเสียใหม่ ทั้งข้อความอักษรย่อยังเปลี่ยนเป็น "БССР" (BSSR) และมีการเพิ่มรูปค้อนเคียวไว้ที่เหนืออักษรย่อด้วย ในช่วงทศวรรษที่ 1940 รูปค้อนเคียวได้ถูกยกออกไปเสีย และเพิ่มกรอบสี่เหลี่ยมสีทองล้อมอักษรย่อที่ส่วนมุมบนด้านคันธง โดยยังคงข้อความไว้เช่นเดิม แบบธงดังกล่าวนี้คือธงแบบสุดท้าย ก่อนที่จะมีการใช้ธงใหม่ในปี ค.ศ. 1951
พระเจ้าวรวงศ์เธอ พระองค์เจ้าอรพัทธ์ประไพ
พระเจ้าวรวงศ์เธอ พระองค์เจ้าอรพัทธ์ประไพ (30 พฤษภาคม พ.ศ. 2423 — 7 กรกฎาคม พ.ศ. 2473) เป็นพระธิดาในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงศ์ กับ หม่อมราชวงศ์สว่าง จักรพันธุ์ ประสูติเมื่อวันที่ 30 พฤษภาคม พ.ศ. 2423 มีอิสริยยศเมื่อแรกประสูติเป็นหม่อมเจ้า พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ สถาปนาเป็น พระวรวงศ์เธอ พระองค์เจ้า เมื่อ พ.ศ. 2436 และสถาปนาเป็น พระเจ้าวรวงศ์เธอ พระองค์เจ้า ในปี พ.ศ. 2443
พระบาทสมเด็จพระจุลจอมเกล้าเจ้าอยู่หัว ทรงสู่ขอพระเจ้าวรวงศ์เธอ พระองค์เจ้าอรพัทธประไพ พระธิดาองค์ใหญ่ในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงศ์ พระราชทานอภิเษกสมรสให้เป็นพระชายาในพระเจ้าบรมวงศ์เธอ พระองค์เจ้ารพีพัฒนศักดิ์ กรมหลวงราชบุรีดิเรกฤทธิ์ ทรงเป็นคู่สมรสพระราชทานคู่แรก ที่ได้รับพระราชทานน้ำพระมหาสังข์ แต่ทรงมีชีวิตร่วมกันเพียงไม่นานก็หย่าขาดจากกัน
พระเจ้าวรวงศ์เธอ พระองค์เจ้าอรพัทธ์ประไพ สิ้นพระชนม์เมื่อวันที่ 7 กรกฎาคม พ.ศ. 2473 สิริพระชันษา 50 ปี
เพลงชาติมัลดีฟส์
เพลงชาติสาธารณรัฐมัลดีฟส์ เรียกชื่อในภาษาท้องถิ่นว่า "กวามี ซาลาม" (, อักษรโรมัน: Qaumee Salaam, แปลตามตัวว่า เพลงคารวะชาติ) ประพันธ์เนื้อร้องโดย มูฮัมหมัด จาเมเอล ดีดี (Muhammad Jameel Didi) เมื่อ พ.ศ. 2491 ทำนองประพันธ์ขึ้นในปี พ.ศ. 2515 โดย บัณฑิต วัณณกุวัตตาวาดูเก ดอน อมระเทวา (Pandit Wannakuwattawaduge Don Amaradeva) มาเอสโตรชาวศรีลังกา
เนื้อหาของเพลงนี้ กล่าวถึงการประกาศด้วยความภาคภูมิของชาวมัลดีฟส์ต่อเอกภาพของชาติ ความศรัทธาต่อศาสนาอิสลามอันเป็นศาสนาประจำชาติ ชัยชนะจากการต่อสู้ในอดีต และแสดงความคารวะต่อบรรดาวีรบุรุษของชาติ ในตอนท้ายเพลงเป็นการกล่าวอวยพรต่อความเจริญรุ่งเรืองของชาติและเหล่าผู้นำที่คอยรับใช้มาตุภูมิ
ก่อนปี พ.ศ. 2491 ทำนองของเพลงบทหนึ่งซึ่งมีชื่อว่า "สะลามาที" (Salaamathi) ได้ใช้บรรเลงเป็นเพลงเกียรติยศในรัฐพิธีที่จัดขึ้นในพระราชวังเอทีเรโกอิลู (Etherekoilu) ซึ่งเป็นพระราชวังของสุลต่านในราชวงศ์มัลดีฟส์ ต่อมาได้มีการเล็งเห็นความจำเป็นว่าเพลงสะลามาทีนี้จะต้องมีบทสำหรับขับร้องประกอบและเปลี่ยนทำนองเพลงใหม่ จึงได้มีการมอบหมายให้มูฮัมหมัด จาเมเอล ดีดี กวีหนุ่มชาวมัลดีฟส์ เป็นผู้ประพันธ์เนื้อร้องสำหรับเพลงนี้ขึ้น
บทร้องที่จาเมเอล ดีดี ประพันธ์ขึ้นนี้ได้รับอิทธิพลจากบทกวีภาษาอูร์ดูในช่วงเวลานั้น โดยลอกเลียนรูปแบบของบทกวีภาษาดังกล่าวเป็นส่วนใหญ่ และมีการยืมศัพท์ในภาษาอาหรับมาร้อยเรียงไว้ในบทร้องดังกล่าวนี้ด้วย ส่วนทำนองของเพลงนั้น จาเมเอล ดีดี ได้นำทำนองเพลงโอลด์แลงไซน์ (Auld Lang Syne) ซึ่งเขาได้ยินจากเสียงตีเพลงบอกเวลาจากนาฬิกาของลุงของผู้ประพันธ์ มาปรับใช้กับเนื้อร้องใหม่ที่เขาแต่งขึ้น
ในช่วงพุทธทศวรรษที่ 2490 และ 2500 ชาวมัลดีฟส์ได้ตระหนักถึงความสำคัญของเพลงชาติมากขึ้น ถึงปี พ.ศ. 2515 ก่อนหน้าการเสด็จพระราชดำเนินเยือนมัลดีฟส์ของสมเด็จพระราชินีนาถเอลิซาเบธที่ 2 แห่งสหราชอาณาจักรเพียงเล็กน้อย รัฐบาลแห่งสาธารณรัฐมัลดีฟส์ได้แต่งตั้งให้บัณฑิต วัณณกุวัตตาวาดูเก ดอน อมระเทวา มาเอสโตรชาวศรีลังกา เป็นผู้ดำเนินการประพันธ์ทำนองเพลงชาติมัลดีฟส์ขึ้นใหม่อย่างเร่งด่วน โดยคงเนื้อร้องเดิมของจาเมเอล ดีดีไว้ แต่มีการแก้ไขเพิ่มเติมเล็กน้อย โดยเน้นว่าประเทศนี้เป็นสาธารณรัฐ เนื่องจากมัลดีฟส์ได้มีการเปลี่ยนแปลงการปกครองโดยยกเลิกระบอบกษัตริย์มาตั้งแต่ พ.ศ. 2511 แล้ว เนื้อร้องและทำนองดังกล่าวนี้ได้ใช้เป็นเพลงชาติมัลดีฟส์สืบมาจนถึงปัจจุบัน โดยไม่มีการแก้ไขเพิ่มเติมแต่อย่างใดอีก
สตีเวน สเตรต
สตีเวน สเตรท () เกิดเมื่อวันที่ 23 มีนาคม พ.ศ. 2529 (ค.ศ.1986) เป็นนักแสดงชาวอเมริกัน นายแบบแฟชั่น และ นักร้องนำวงดนตรีแนวร็อก The Tribe
สตีเวน สเตรทเกิดและโตในกรีนิชวิลเลจของนิวยอร์ก เริ่มงานแสดงบนเวทีละครนิวยอร์ก และเรียนการแสดงที่ Stella Adler Acting Studio และ Black Nexus Acting Studio เขายังได้ทำงานเป็นนายแบบให้กับช่างภาพชั้นนำอย่างบรูซ เวเบอร์, เฮิร์บ ริทส์, สตีเวน ไคลน์ และทรอย ดูแรน เขาย้ายมาแคลิฟอร์เนียตอนใต้เพื่ออาชีพการแสดง ได้ทดสอบบทได้รับคัดเลือกให้แสดงใน “Sky High” ในปี 2005 เป็นหนังแอ็คชั่นคอมเมดี้ ในโรงเรียนมัธยมที่ฝึกฝนบรรดาซูเปอร์ฮีโร่ นำแสดงโดยเคิร์ท รัสเซล และเคลลี่ เพรสตัน จากนั้นได้แสดงร่วมกับ แอชลี ซิมพ์สันในภาพยนตร์ไม่มีสังกัดในเรื่อง “Undiscovered” หลังจากนั้นเขาได้แสดงในหนังสยองขวัญเรื่อง “The Covenant”
ในปี 2008 ยังได้แสดงในภาพยนตร์เรื่อง 10,000 BC
เจ้าฟ้า (แก้ความกำกวม)
เจ้าฟ้า สามารถหมายถึง
การแผ่รังสีเชเรนคอฟ
การแผ่รังสีเชเรนคอฟ หรือ ปรากฏการณ์เชเรนคอฟ () ตั้งชื่อเพื่อเป็นเกียรติแก่ พาเวล อะเลกเซเยวิช เชเรนคอฟ (Pavel Alekseyevich Cherenkov) นักวิทยาศาสตร์ชาวรัสเซียผู้ค้นพบปรากฏการณ์ ซึ่งอธิบายถึงการแผ่รังสีของอนุภาคที่มีประจุไฟฟ้า เมื่อเคลื่อนที่ในน้ำด้วยความเร็วที่มากกว่าความเร็วของแสงในน้ำ ดังนั้นเมื่อกรวยแสงมาถึงผนังเครื่องตรวจหาจะปรากฏลักษณะเป็นวง ๆ ลักษณะคล้ายกับกรวยของการเกิดคลื่นกระแทกของคลื่นเสียงนั่นเอง เครื่องตรวจหาจะบันทึกเวลาที่มาถึงได้
จากการค้นพบในครั้งนี้ทำให้เชเรนคอฟได้รับรางวัลโนเบลสาขาฟิสิกส์ในปี พ.ศ. 2501
การทางพิเศษแห่งประเทศไทย
การทางพิเศษแห่งประเทศไทย ( ชื่อย่อ: กทพ.; EXAT) เป็นรัฐวิสาหกิจสังกัดกระทรวงคมนาคม ก่อตั้งขึ้นตามประกาศคณะปฏิวัติ ฉบับที่ 290 ลงวันที่ 27 พฤศจิกายน พ.ศ. 2515 โดยมีวัตถุประสงค์ที่จะสร้าง หรือจัดให้มีทางพิเศษด้วยวิธีการใดๆ ตลอดจนบำรุงรักษาทางพิเศษและดำเนินงานต่างๆ ที่เกี่ยวกับทางพิเศษ โดยเฉพาะในเขตกรุงเทพมหานครและปริมณฑล
ในช่วงปี พ.ศ. 2512 รัฐบาลของ จอมพลถนอม กิตติขจร ได้มีการเตรียมเสนอร่างกฎหมายเกี่ยวกับการก่อตั้งหน่วยงานที่ดูแลการก่อสร้างทางพิเศษและรถไฟฟ้าขนส่งมวลชนซึ่งทางรัฐบาลได้จัดตั้งคณะกรรมการขึ้นศึกษาผลกระทบในการก่อสร้างทางพิเศษแต่ด้วยอุปสรรคหลายอย่างทำให้รัฐบาลไม่สามารถเสนอร่างกฎหมายฉบับนี้เข้าสู่ สภาผู้แทนราษฎร ได้จนกระทั่งเกิดการปฏิวัติตัวเองของจอมพลถนอมเมื่อวันที่ 17 พฤศจิกายน พ.ศ. 2514
กระทั่งวันที่ 27 พฤศจิกายน พ.ศ. 2515 จอมพลถนอมในฐานะประธาน สภาบริหารคณะปฏิวัติ จึงได้ลงนามในประกาศของคณะปฏิวัติฉบับที่ 290 เรื่องจัดตั้งการทางพิเศษแห่งประเทศไทยซึ่งได้ลงประกาศใน ราชกิจจานุเบกษา เมื่อวันที่ 30 พฤศจิกายน พ.ศ. 2515 แต่ทางการทางพิเศษได้ถือเอาวันที่ 27 พฤศจิกายน เป็นวันก่อตั้งองค์กรโดยในวันที่ 27 มีนาคม พ.ศ. 2516 คณะรัฐมนตรี ได้มีมติแต่งตั้งนายประสิทธิ์ อุไรรัตน์ เป็นผู้ว่าการการทางพิเศษแห่งประเทศไทยคนแรก
ในปี พ.ศ. 2530 คณะรัฐมนตรีและการทางพิเศษแห่งประเทศไทยได้เสนอร่างพระราชบัญญัติแก้ไขเพิ่มเติมประกาศของคณะปฏิวัติ ฉบับที่ 290 ลงวันที่ 27 พฤศจิกายน พ.ศ. 2515 ซึ่งมีสาระสำคัญคือให้ยกเลิกบทบัญญัติว่าด้วยการเวนคืนอสังหาริมทรัพย์ต่อ สภาผู้แทนราษฎร และได้มีการประกาศใช้พระราชบัญญัติฉบับนี้เมื่อวันที่ 19 สิงหาคม พ.ศ. 2530
ในปี พ.ศ. 2535 มีการจัดตั้ง องค์การรถไฟฟ้ามหานคร เพื่อเป็นหน่วยงานที่ดูแลรถไฟฟ้าขนส่งมวลชนโดยเฉพาะอันเนื่องมาจากการจราจรที่ติดขัดอย่างหนักในเขตกรุงเทพมหานครและปริมณฑล และเพื่อความคล่องตัวในการจัดการการก่อสร้างและการบริการรถไฟฟ้าขนส่งมวลชน
ต่อมาในปี 2550 คณะรัฐมนตรีและการทางพิเศษแห่งประเทศไทยได้เสนอร่างพระราชบัญญัติการทางพิเศษแห่งประเทศไทยเข้าสู่สภานิติบัญญัติแห่งชาติ ซึ่งได้มีการประกาศใช้พระราชบัญญัติการทางพิเศษแห่งประเทศไทยเมื่อวันที่ 8 มกราคม พ.ศ. 2551 โดยสาระสำคัญของพระราชบัญญัติฉบับนี้คือให้ยกเลิกประกาศของคณะปฏิวัติ ฉบับที่ 290 ลงวันที่ 27 พฤศจิกายน 2515 และ พระราชบัญญัติแก้ไขเพิ่มเติมประกาศของคณะปฏิวัติ ฉบับที่ 290 ลงวันที่ 27 พฤศจิกายน พ.ศ. 2515 พ.ศ. 2530 รวมถึงการแก้ไขวัตถุประสงค์ในการจัดตั้งซึ่งไม่เข้ากับยุคสมัย
การทางพิเศษแห่งประเทศไทย ปัจจุบันได้เปิดให้บริการทางพิเศษ 8 สายทาง คือการทางพิเศษแห่งประเทศไทยได้เปิดให้บริการระบบจัดเก็บค่าผ่านทางระบบอิเล็กทรอนิกส์ (Electronic Toll Collection System: ETCs) โดยเรียกว่า Easy Pass เมื่อวันที่ 31 มกราคม พ.ศ. 2553 ในสายทางพิเศษเฉลิมมหานคร, ทางพิเศษฉลองรัช และทางพิเศษวงแหวนรอบนอกด้านใต้ (บางพลี-บางขุนเทียน) และวันที่ 25 กรกฎาคม พ.ศ. 2553 ในสายทางพิเศษศรีรัช กทพ. ได้นำ Easy Pass เข้ามาใช้แทนระบบ Tag ของเดิมที่ได้ถูกยกเลิกการใช้งานแล้ว เพื่อขยายปริมาณการรองรับการจราจรบริเวณหน้าด่านเก็บค่าผ่านทาง โดยสามารถทำได้สูงสุด 1200 คันต่อชั่วโมงต่อช่องทาง
รางวัลภาพยนตร์เอเชีย
รางวัลภาพยนตร์เอเชีย (Asian Film Awards) เป็นงานแจกรางวัลประกวดเกี่ยวกับภาพยนตร์ยอดเยี่ยมประจำปี จากงานเทศกาลภาพยนตร์นานาชาติฮ่องกง โดยเริ่มจัดครั้งแรกเมื่อวันที่ 20 มีนาคม 2007 ที่ฮ่องกงคอนเวนชันแอนด์เอ็กซิบิชันเซ็นเตอร์ ในปีแรกมีสาขาที่มีการชิงรางวัล 10 สาขาคือ รางวัลภาพยนตร์ยอดเยี่ยม, รางวัลผู้กำกับยอดเยี่ยม, รางวัลนักแสดงชายยอดเยี่ยม, รางวัลนักแสดงหญิงยอดเยี่ยม, รางวัลเรียบเรียงภาพยนตร์ยอดเยี่ยม ,รางวัลถ่ายภาพยอดเยี่ยม, รางวัลภาพยนตร์ศิลปะยอดเยี่ยม, รางวัลดนตรีประกอบภาพยนตร์ยอดเยี่ยม, รางวัลตัดต่อภาพยนตร์ยอดเยี่ยม, รางวัลภาพยนตร์ลำดับภาพยอดเยี่ยม และยังมีรางวัลพิเศษเชิดชูเกียรติอีก ต่อมาในปี 2008 ได้มีการมอบรางวัลเพิ่มในสาขา นักแสดงสมทบชาย และนักแสดงสมทบหญิงยอดเยี่ยม อีกด้วย
สำหรับข้อวิจารณ์เกี่ยวกับการแจกรางวัล ผู้อำนวยการของสมาพันธ์ผู้สร้างภาพยนตร์แห่งเอเชีย และเป็นผู้ดำเนินงานเทศกาลภาพยนตร์เอเชีย-แปซิฟิก คู่แข่งของงานนี้ให้ความเห็นว่า รางวัลภาพยนตร์เอเชีย ไม่อาจเป็นตัวแทน (เอเชีย) ได้อย่างแท้จริง เพราะเป็นงานที่จัดขึ้นด้วยการดำเนินงานของส่วนเดียว ไม่ใช่องค์กรระดับภูมิภาคจริงๆ ในขณะที่งานเทศกาลภาพยนตร์เอเชีย-แปซิฟิกจะย้ายการจัดงานไปตามประเทศต่างๆ ในแต่ละปีและคัดเลือกคณะกรรมการตัดสินผลรางวัลจากประเทศสมาชิก ส่วนรางวัลภาพยนตร์เอเชียแม้จะจัดที่เดิมทุกปี แต่ก็มีการคัดเลือกคณะกรรมการมาจากประเทศต่างๆ หลายแห่งเช่นกัน เช่นเจ้าหน้าที่จากงานเทศกาลภาพยนตร์ต่างๆ ในโตเกียว ปูซาน คานส์และเบอร์ลิน
รายชื่อตัวละครในอิทธิฤทธิ์พิชิตมายา
ตัวละครจากการ์ตูนญี่ปุ่นเรื่อง อิทธิฤทธิ์พิชิตมายา
โทระมิสุ กิงตะ เด็กหนุ่มจากโลกมนุษย์ที่มาที่เมลเฮเว่น มีนิสัยร่าเริง อ่อนโยน ถูกอาลูวิสเรียกมาที่เมลเฮเว่นด้วยอาร์มที่ชื่อว่าประตูปิเอโร่ ผู้เฝ้าประตู กิงตะต้องการปกป้องความสงบสุขของเมลเฮเว่น จึงต่อสู้กับกองทัพเชสซึ่งมีแฟนธ่อม ( knight no.1 ) เป็นผู้บัญชาการกองทัพ
Arm
บั๊บโบะ อาร์มหายากพูดได้ จมูกยาว คิ้วคมกริบ รักหนวดเท่าชีวิต บ้าเป็นสุภาพบุรุษ เป็นอาร์มที่กิงตะได้มาในตอนแรกพร้อมกับโดโรธี และไม่ค่อยถูกกับโดโรธีเท่าไร
พริฟฟี่ เคียเว (พริฟ-ฟิ-กิ-อา-เว) มีรูปร่างเป็นกุญแจ ใช้สำหรับไขที่รูกลางหน้าอกของแฟนธ่อม แล้วซอมบี้แทททูของทุกคนจะหายไป ได้มาจากอัลม่า
โดโรธี เป็นแม่มดสาวที่มาจากคัลเดียอาณาจักรของแม่มดที่ไม่มีการติดต่อกับอาณาจักรอื่นๆ ชอบกิงตะมาก และมักจะเรียกกิงตะว่ากิงตัน เป็นผู้ใช้ อาร์มที่แข็งเกร่งคนหนึ่ง มักใชการ์เดี้ยนอาร์มโตโตะ
Arm
แจ๊ค เป็นชาวไร่ อาศัยอยู่กับแม่เพียงลำพังแค่ 2 คน และเป็น เพื่อนคนแรกของกิงตะที่มีความมุ่งมั่นเดียวกันคืออยากให้เมลเฮเว่นสงบสุข 
บางทีขี้กลัวแต่บางทีก็กล้า บางทีก็บ้าดีเดือดสุดๆ เมื่อ ศึกวอร์เกม 6 ปี ก่อน เจค ซึ่งเป็นพ่อของแจ็ค ได้ไปร่วมต่อสู้กับ มาสเตอร์และ
ถูกกองทัพเชส ฆ่าตายเหลือไว้แค่ พลั่วไว้ดูต่างหน้า เป็นผู้ใช้ พืช
Armองค์หญิงแห่งเลสเตอร์วอลล์ที่โดนแม่เลี้ยงของตัวเองตามล่า เป็นคนที่เด็ดเดี่ยวถึงภายนอกดูเรียบร้อยแต่ถ้าโกรธใครจะไม่มีท่าทีแบบคนที่โกรธธรรมดา สโนว์ก็จะยิ้มออกมาใต้ใบหน้าที่เย็นเยือก มี "เอ็ดเวิร์ด" เป็นข้ารับใช้ เป็นผู้ใช้ น้ำแข็ง
Armบุรุษอันดับ 2 แห่ง ครอสการ์ดผู้เหลือรอดจากศึกวอร์เกม 6 ปีที่แล้ว เป็นคนที่ต่อสู้กับฮัลโลวีนเมื่อ6ปีก่อนแล้วได้ถูกฮัลโลวีนใช้ดาร์คเนส อาร์ม" อิ๊กนีล " สาปให้อยู่ใน่ร่างเดียวกับสุนัขรับใช้ของสโนว์ หรือก็คือเอ็ดเวิร์ดนั่นเอง
ข้อมูล
Armอาลูวิส (อัลเวส) เด็กหนุ่มผู้เรียกกิงตะมาที่เมลเฮเว่น เป็นผู้ที่เหลือรอดจากการต่อสู้เมื่อ6ปีก่อน แต่ก็ได้รับซอมบี้แทททูมาจากแฟนธ่อม
เมื่อแทททูหรือรอยสักนั้นลามไปทั่วร่างของอัลเวสแล้ว อัลเวสก็จะกลายเป็นเหมือนแฟนธ่อม(ซากศพที่เดินได้)โดนนานาชิขโมยจูบบ่อยครั้ง (
ซิงเกิลตัน
ในวิชาคณิตศาสตร์ ซิงเกิลตัน หรือเป็นที่รู้จักกันในชื่อ ยูนิตเซต เป็นเซตที่มีสมาชิกเพียงหนึ่งตัว ตัวอย่างเช่น {0} เป็นเซตโทน
ชื่อนี้ยังใช้ในสำหรับหนึ่งหลายสิ่งอันดับ (ลำดับที่มีสมาชิกเพียหนึ่งเดียว)
ตามทฤษฎีเซตของเซอร์เมโล-แฟรนเคลนั้น สัจพจน์ความสม่ำเสมอนั้นเป็นตัวพิสูจน์ว่าไม่มีเซตไหนที่จะบรรจุสมาชิกตัวเองลงไป ซึ่งช่วยอธิบายว่าเซตโทนนั้นแตกต่างจากสมาชิกในเซตของตัวเองมาก ดังนั้น 1 และ {1} ไม่เหมือนกัน และเซตว่างก็แตกต่างจากเซตที่มีสมาชิกเป็นเซตว่าง เช่นเดียวกับ  เป็นเซตโทนที่มีสมาชิกเพียงหนึ่งเดียว (ซึ่งตัวมันเองเป็นเซต ไม่ใช่เซตโทน)
สัจพจน์ของทฤษฎีเซต : การมีอยู่ของเซตโทนเป็นลำดับของสัจพจน์การจับคู่ : สำหรับเซต A ใด ๆ สัจพจน์นี้จะใช้กับ A และ A โดยจะอ้างถึง {A, A} ซึ่งมีความหมายเดียวกับเซตโทน {A} (เพราะมีแต่สมาชิก A ไม่มีเซตอื่นเป็นสมาชิก)
ถ้า A เป็นเซตใด ๆ และ S เป็นเซตโทนใด ๆ แล้วจะมีฟังก์ชันจาก A ถึง S ที่ส่งสมาชิกทุก ๆ สมาชิกของ A ไปยังสมาชิกหนึ่งของ S ดังนั้น ทุก ๆ เซตโทน จะมีวัตถุสุดท้าย (Terminal Object) ในลำดับของเซต
เซตโทนมีสมบัติที่ว่าทุก ๆ ฟังก์ชันที่มาจากตัวมันเองสู่เซตใด ๆ จะเป็นแบบหนึ่งต่อหนึ่ง เซตที่ไม่ใช่เซตโทนที่มีคุณสมบัติเดียวกันข้างต้นคือเซตว่าง
ให้ formula_1 เป็นชั้นที่จำกัดความโดยฟังก์ชันบ่งชี้
แล้ว formula_1 จะเป็นเซตโทนก็ต่อเมื่อมี y บางตัวที่ แล้วสำหรับ x ใด ๆ ,
คำจำกัดความดังต่อไปนี้ถูกเขียนขึ้นโดยไวท์เฮดและรัสเซลล์
โดยสัญลักษณ์ formula_5‘formula_8 แสดงถึงเซตโทน formula_9 และ formula_10 แสดงถึงเอกลักษณ์ชั้นของวัตถุ (Class of Objects Identcal) กับ formula_8 หรือที่รู้จักกันในรูป formula_12. ซึ่งทำขึ้นมาจำกัดความ ซึ่งเป็นรูปบบที่ง่ายกว่าข้อความข้างต้น ที่ใช้ประพจน์ ซึ่งต่อมาได้มาจำกัดความภาวะเชิงการนับของเลข 1 คือ
กิตติพงศ์ วงศ์ทอง
กิตติพงศ์ วงศ์ทอง เป็นที่รู้จักในชื่อ ไอ้ปื้ด เป็นเด็กชายตัวดำ ฟันหลอ หน้าตายิ้มแย้ม ที่เป็นพรีเซ็นเตอร์โฆษณา ในการเปิดตัวหนังสือพิมพ์คมชัดลึก ในเครือเนชั่น ตั้งแต่เดือนตุลาคม พ.ศ. 2544
กิตติพงศ์ วงศ์ทอง มีชื่อเล่นว่า โอ เป็นบุตรของนายชาลีและนางถนอม วงศ์ทอง เข้าสู่วงการจากการที่มารดาพาไปสมัครที่บริษัทโมเดลลิ่งตั้งแต่อายุ 9 ขวบ และได้รับคัดเลือกจากบริษัทโฆษณาแม็ทชิ่งสตูดิโอ ให้เป็นพรีเซ็นเตอร์แทนหนังสือพิมพ์รายวันภาษาไทยฉบับใหม่ในเครือเนชั่น และต้องออกเดินสายไปทั่วประเทศ เพื่อแนะนำสินค้า และถ่ายทำภาพยนตร์โฆษณา และรายการโทรทัศน์ และเป็นที่รู้จักในชื่อ "ไอ้ปื๊ด" มีผลงานมากมาย
ปัจจุบัน กิตติพงศ์ วงศ์ทอง เรียนหนังสืออยู่ที่โรงเรียนวัดเทพลีลา มีผลงานแสดงภาพยนตร์เกาหลี เรื่องไต้ตุ๋ม "Tae-poong" (2006) ละครโทรทัศน์เรื่อง "ขบวนการปุกปุย" ออกอากาศทางช่อง 7 ละคร "มนต์รักล็อตเตอรี" ของอาร์เอส ทางช่อง 3 และเล่นลิเกประจำคณะ "ทรงพลศิษย์คูณ ป."
!ปี พ.ศ.!!เรื่อง!!ออกอากาศ!! บทบาท!! หมายเหตุ
เมทริกซ์หนึ่ง
ในทางคณิตศาสตร์ เมทริกซ์หนึ่ง () หมายถึงเมทริกซ์ที่มีสมาชิกทุกตัวเป็นหนึ่ง ดังตัวอย่าง
ในบางบริบท เมทริกซ์หนึ่งอาจเรียกแทนด้วย "เมทริกซ์หน่วย" ซึ่งเป็นอีกชื่อหนึ่งของเมทริกซ์เอกลักษณ์
กำหนดให้ "U" เป็นเมทริกซ์หนึ่งขนาด "n"×"n" เมทริกซ์ "U" จะมีคุณสมบัติต่อไปนี้
เจมส์ โรลลินส์
เจมส์ โรลลินส์ ( - พ.ศ. 2504 - ) คือนักเขียนนวนิยายแนว Adventure Thriller ได้รับฉายาว่าเป็นอินเดียน่า โจนส์แห่งโลกหนังสือ เป็นสัตวแพทย์เปิดคลินิกแต่หลังจากงานเขียนมีชือเสียงเขาก็กลายมาเป็นนักเขียนเต็มตัว การผจญภัยที่เขาเขียนในนวนิยายได้รับอิทธิพลมาจากการใช้ชีวิตส่วนตัวของเขาเช่นการดำน้ำ ปีนเขา ผจญภัย เป็นนักเขียนที่ติดอันดับหนังสือขายดีของ The New York Times , USA Today และ Publisher Weekly
ฉบับภาษาไทยได้ซื้อลิขสิทธิ์มาโดยสำนักพิมพ์นานมีบุคส์
โรงเรียนเตรียมอุดมศึกษาน้อมเกล้า อุตรดิตถ์
โรงเรียนเตรียมอุดมศึกษาน้อมเกล้า อุตรดิตถ์ (เดิมชื่อ โรงเรียนอุตรดิตถ์วิทยา) เป็นโรงเรียนมัธยมศึกษาขนาดใหญ่ ประเภทสหวิทยา สังกัดสำนักงานเขตพื้นที่การศึกษาประถมศึกษาอุตรดิตถ์ เขต 1 ตั้งอยู่ที่ ตำบลผาจุก อำเภอเมือง จังหวัดอุตรดิตถ์ บนพื้นที่ราชพัสดุ
โรงเรียนเตรียมอุดมศึกษาน้อมเกล้าอุตรดิตถ์ เป็นโรงเรียนในเครือข่ายเตรียมอุดมศึกษาน้อมเกล้า แห่งที่ 7 เดิมโรงเรียนเตรียมอุดมศึกษาน้อมเกล้าอุตรดิตถ์ มีชื่อว่า โรงเรียนอุตรดิตถ์วิทยา " (ก่อตั้ง พ.ศ. 2522) " โดยคณะกรรมการบริหารโรงเรียน, คณะกรรมการการศึกษาขั้นพื้นฐาน, โรงเรียนเตรียมอุดมศึกษาน้อมเกล้า รวมทั้งคณะกรรมการเขตพื้นที่การศึกษาอุตรดิตถ์ เขต 1 ได้เห็นชอบให้โรงเรียนอุตรดิตถ์วิทยา เปลี่ยนชื่อโรงเรียนเป็น "โรงเรียนเตรียมอุดมศึกษาน้อมเกล้า อุตรดิตถ์" เมื่อวันที่ 14 มีนาคม พ.ศ. 2551
ปัจจุบัน โรงเรียนเตรียมอุดมศึกษาน้อมเกล้าอุตรดิตถ์ อยู่ในสังกัดสำนักงานเขตพื้นที่การศึกษาอุตรดิตถ์ เขต 1 กระทรวงศึกษาธิการ เปิดทำการสอนช่วงชั้นที่ 3 - 4 (ม.1 - 6) จำนวน 32 ห้องเรียน แผนการเรียน วิทย์-คณิต, ภาษาและสังคมศาสตร์, เทคโนโลยีอุตสาหกรรม, การจัดการธุรกิจและพานิชกรรม จำนวนนักเรียน 1,175 คน และครูอาจารย์ 66 คน
โรงเรียนอุตรดิตถ์วิทยา ก่อตั้งเมื่อ พ.ศ. 2522 ตามประกาศของกรมสามัญศึกษา กระทรวงศึกษาธิการ ให้สร้างเป็นโรงเรียนมัธยมศึกษาประจำตำบลผาจุก อำเภอเมือง จังหวัดอุตรดิตถ์ บนพื้นที่สาธารณประโยชน์ของนิคมลำน้ำน่านอุตรดิตถ์ กรมประชาสงเคราะห์ ซึ่งแต่เดิมใช้เป็นที่เพื่อการเลี้ยงสัตว์ของชาวบ้านตำบลผาจุก สภาตำบลผาจุก และกรมประชาสงเคราะห์ ได้มอบที่ดินเพื่อสร้างโรงเรียน ครั้งแรก จำนวน 133 ไร่ และได้จัดสรรเพิ่มเติมจนในปัจจุบันมีแนื้อที่ทั้งหมด 154 ไร่ 3 งาน 40 ตารางวา ตั้งอยู่ริมถนนสาย อุตรดิตถ์-เขื่อนสิริกิติ์ โดยอยู่ห่างจากตัวเมืองอุตรดิตถ์ประมาณ 16 กิโลเมตร ทำการเปิดสอนในระดับช่วงชั้นที่ 3 (ม.1-ม.3) และช่วงชั้นที่ 4 (ม.4 - ม.6) เป็นโรงเรียนแบบสหศึกษา
โรงเรียนเปิดทำการเรียนการสอนครั้งแรก ได้อาศัยสถานที่ของโรงเรียนวัดวังยาง ในปีการศึกษา 2522 โดยนายปลาย สอดจันทร์ อาจารย์ใหญ่โรงเรียนวัดวังยาง ได้มอบอาคารเรียน 1 หลัง สำหรับจัดสอนในระดับมัธยมศึกษาปีที่ 1 ครูใหญ่คนแรกของโรงเรียนอุตรดิตถ์วิทยาคือ นายสมเด็จ โภชนจันทร์ ได้รับการแต่งตั้งจากกรมสามัญศึกษาให้มาดำรงตำแหน่ง ในปี พ.ศ. 2522 อันเป็นปีแรกของการเปิดทำการเรียนการสอน
ตราสัญลักษณ์โรงเรียนอุตรดิตถ์วิทยา มีลักษณะเป็น รูปหลวงพ่อเพชร ประทับในพระแท่นศิลาอาสน์ ภายในแถบประดับมีคติพจน์โรงเรียนว่า สิกเขน ชายเต ปญฺา แปลว่า ปัญญาเกิดเพราะการศึกษา
ความหมายของตราโรงเรียน เนื่องจากหลวงพ่อเพชร และพระแท่นศิลาอาสน์ เป็นปูชนียวัตถุและปูชนียสถานสำคัญของจังหวัดอุตรดิตถ์ และเป็นศูนยรวมน้ำใจและพลังศรัทธาของพุทธศาสนิกชน ผู้ประดิษฐ์ตราฯ จึงอัญเชิญมาเป็นตราสัญลักษณ์ของโรงเรียน เพื่อเป็นเครื่องหมายเตือนใจให้นักเรียนตระหนักถึงความรัก ความสามัคคี และผดุงเกียรติคุณงามความดี ของโรงเรียนอุตรดิตถ์วิทยา
นปี พ.ศ. 2551 โรงเรียนอุตรดิตถ์วิทยา ได้เข้าร่วมเครือข่าย "" และได้เปลี่ยนชื่อเป็น "โรงเรียนเตรียมอุดมศึกษาน้อมเกล้า อุตรดิตถ์" เมื่อวันที่ 14 มีนาคม พ.ศ. 2551
พระเกี้ยว
ความเป็นเลิศทางคุณธรรมจริยธรรม
ฟ้าชมพู
227 ม.2 ตำบลผาจุก อำเภอเมือง จังหวัดอุตรดิตถ์ 53000
โมบิลไฟท์เตอร์ จีกันดั้ม
โมบิลไฟเตอร์ จีกันดั้ม ( ; ) เป็นภาพนตร์อะนิเมะซีรีส์กันดั้มโดยเนื้อหามักจะเป็นการต่อสู้เป็นหลักออกอากาศเมื่อวันที่ 1 เมษายน พ.ศ. 2537 ถึงวันที่ 31 มีนาคม พ.ศ. 2538 ออกอากาศทั้งหมด 49 ตอน
ในประเทศไทยลิขสิทธิ์ในการจัดจำหน่ายรูปแบบวีซีดีและดีวีดีเป็นของบริษัท ดรีมเอกซ์เพลส (เดกซ์) จำกัด ในชื่อ "หุ่นนักสู้สะท้านปฐพี จี กันดั้ม" และได้ออกอากาศทาง สถานีโทรทัศน์ไอทีวี เมื่อปี พ.ศ. 2545 โดยออกอากาศทุกวันเสาร์และวันอาทิตย์เวลา 8.30-9.00 น.และได้ออกอากาศอีกครั้งทางช่องทรูสปาร์ค
ในศักราชใหม่ Future Colony มนุษย์ส่วนหนึ่งได้อพยพจากโลกไปอยู่ในโคโลนี่บนอวกาศเพราะสภาพความเสื่อมโทรมของโลก และเพื่อหลีกเลี่ยงสงครามระหว่างกัน ทำให้ทุกประเทศร่วมกันตั้ง "กันดั้มไฟท์" การแข่งขันซึ่งตัวแทนของแต่ละประเทศจะต้องส่งหุ่นนาม "กันดั้ม" ซึ่งควบคุมโดยนักสู้ที่เรียกกันว่า "กันดั้มไฟเตอร์" ออกมาต่อสู้ จนเหลือผู้ชนะเพียงหนึ่ง ประเทศของผู้ชนะจะได้รับสิทธิ์ในการปกครองสหพันธ์โคโลนี่ไปจนกว่าจะถึงการแข่งขันครั้งต่อไป โดยมีสังเวียนคือโลก
ในกันดั้มไฟท์ครั้งที่ 13 โดมอน ตัวเอกของเรื่องซึ่งต้องมาเป็นกันดั้มไฟท์ของนีโอเจแปน ต้องตามหาพี่ชายของตนเองที่นำเอา "เดวิลกันดั้ม" หนีมายังโลกก่อนจะเกิดหายนะพร้อมทั้งเพื่อช่วยพ่อของตนที่ถูกลงโทษแช่แข็งจำศีล จึงเป็นจุดเริ่มต้นของการต่อสู้ครั้งนี้
เทศกาลภาพยนตร์นานาชาติฮ่องกง
เทศกาลภาพยนตร์นานาชาติฮ่องกง () เป็นเทศกาลภาพยนตร์ที่จัดขึ้นทุกปี เริ่มต้นมาตั้งแต่ปี พ.ศ. 2520 เป็นการรวมตัวของหนังเอเชีย รวมถึงตลาดค้าขายภาพยนตร์ ที่มีค่ายหนังทั้งจากเอเชีย และ ยุโรปมาเปิดบู๊ธ และในปี 2550 เริ่มมีการมอบรางวัลเอเชียนฟิล์มอวอร์ดสครั้งแรก ในเทศกาลนี้ โดยการมอบรางวัลจะเลือกวันแจกรางวัลตรงกับวันเปิดเทศกาล
สตาร์พิกส์
สตาร์พิคส์ () เป็นนิตยสารเกี่ยวกับภาพยนตร์รายปักษ์ ที่ออกทุก 15 วัน ถือเป็น นิตยสารหนังฝรั่งเล่มแรกของประเทศไทย เริ่มผลิตตั้งแต่เดือนตุลาคม พ.ศ. 2508 โดย สุชาติ เตชศรีสุธี ในปัจจุบันอยู่ภายใต้การดูแลของบุตรสาวในตำแหน่งบรรณาธิการบริหาร บุษบา เตชศรีสุธี
คอลัมน์ในนิตยสาร เช่นหนังที่กำลังเข้าโรง จุดเด่นของสตาร์พิคส์คือ ภาพโปสเตอร์สวยๆ ทั้งจากตัวหนังและดารา เพราะว่าเป็นหนังสือหนังที่ถือกำเนิดมาจากโรงพิมพ์ห้องภาพสุวรรณ ที่จัดทำรูปดาราขายเป็นหลักมาก่อน ในปัจจุบันมีร้านจำหน่ายภาพและของที่ระลึกจากภาพยนตร์ของสตาร์พิกส์ อยู่หลายสาขา ส่วนคอลัมน์อื่นเช่นคอลัมน์หนังคลาสสิก ของ ประวิทย์ แต่งอักษร เป็นเรื่องราวของหนังดีในอดีตในเชิงวิชาการ , มี Steadtler Art Club ที่ส่งเสริมการวาดภาพ ซึ่งเป็นคอลัมน์ที่มีมานานตั้งแต่ยุคแรกๆ
นอกจากนี้ยังมีบทความพิเศษในส่วนของหนังอื่นๆ ที่น่าสนใจ เช่น หนังนานาชาติต่างๆ และบทสัมภาษณ์ ที่ให้ความสำคัญกับบุคคลในวงการหนังไทยที่กำลังมีผลงานในช่วงนั้นๆ ด้วย
เอนเตอร์เทน (นิตยสาร)
เอนเตอร์เทน () เป็นนิตยสารเกี่ยวกับภาพยนตร์ รายปักษ์ ที่ถือว่าเป็นนิตยสารหนังฝรั่งที่เคยมียอดจำหน่ายสูงสุด เป็นนิตยสารในกลุ่มกลุ่มสยามสปอร์ต ซินดิเคท เริ่มก่อตั้งเมื่อ พฤศจิกายน พ.ศ. 2525 โดย ประไพพรรณ ชัยวิสุทธิ์ และ มงคลชัย ชัยวิสุทธิ์ ในปัจจุบันเปลี่ยนทีมกองบรรณาธิการใหม่หมดภายใต้ทีมงานของบรรณาธิการ จักรทิตย์ สิงรักษ์
เนื้อหาภายในนิตยสารจะเน้นข้อมูลเน้นหนักที่ข้อมูลภาพยนตร์ที่กำลังเข้าฉายในโรง และมีคอลัมน์ทั่วๆไปอย่าง Box Office ข่าวซุบซิบ ข่าวความเคลื่อนไหวของวงการบันเทิง (ในคอลัมน์วงจรบันเทิง,งานใหม่คนดัง) มีเบื้องหลังของหนังที่กำลังเข้าฉาย (ได้แก่ คอลัมน์ หลังฉาก,หนังตัวอย่าง, In Production) มีบทวิจารณ์หนัง (ได้แก่ คอลัมน์ชำแหละแผ่นฟิล์ม , อันเนื่องจากหนัง) มี soundtrack review ของหนัง
จุดเด่นคือเป็นนิตยสารที่ให้ข้อมูลทันเหตุการณ์ของหนังเข้าโรงในทุกๆ สัปดาห์
ปัจจุบันได้มีการเปลี่ยนแปลงในส่วนของการจำหน่าย คือการเปลี่ยนแปลงจากการเป็นนิตยสารรายสัปดาห์เป็นนิตยสารรายปักษ์ (15 วัน) เนื่องจากเหตุผลทางธุรกิจและเศรษฐกิจ โดยนิตยสารเอนเตอร์เทนเริ่มจำหน่ายเป็นนิตยสารรายปักษ์ตั้งแต่เดือน กรกฎาคม พ.ศ. 2552
ไบโอสโคป (นิตยสาร)
ไบโอสโคป () เป็นนิตยสารเกี่ยวกับภาพยนตร์ ออกเป็นรายเดือน นำทีมโดยสุภาพ หริมเทพาธิป และ ธิดา ผลิตผลการพิมพ์ อดีตหัวหน้ากองบรรณาธิการ Cinemag ฉบับแรกออกช่วงปี 2543 ในช่วงแรกที่ออกได้ทดลองทำในรูปแบบของหนังสือทำมือเล่มเล็กๆ มาปรับโฉมเป็นหนังสือรายเดือนและรูปเล่มใหญ่ขึ้น
ในส่วนเนื้อหาที่แตกต่างจากนิตยสารเล่มอื่นคือ นำเสนอข้อมูลหนังดังเข้าโรงทั่วไปแล้ว ยังเน้นในข้อมูลหนังนอกกระแสเป็นหลัก เช่น คอลัมน์ world movie map, world wild world, world preview ที่เน้นหนังอื่นๆ ในโลกนี้นอกเหนือจากฮอลลีวู้ด ส่วนคอลัมน์หนังไทย เช่น Bioscope community แวดวงภาพยนตร์สั้น นอกจากนี้ยังมีคอลัมน์วิจารณ์หนังที่แตกต่างจากนิตยสารอื่นอย่าง This is life การวิจารณ์หนังด้วยจิตวิทยา และ Symbolic corner พูดถึงสัญลักษณ์ที่ซ่อนอยู่ในหนังต่างๆ ในส่วนที่เน้นด้านวิชาการ และเป็นส่วนที่ได้รับความสนใจมาก คือ เขียนบทภาพยนตร์ในคอลัมน์ Art of Screenwriting
นอกจากนี้ไบโอสโคปยังมีรายการวิทยุ และการมอบรางวัลไบโอสโคปอวอร์ดสนี้มีการมอบมาตั้งแต่ปี พ.ศ. 2546
มหัศจรรย์รักข้ามภพ
มหัศจรรย์รักข้ามภพ () เป็นภาพยนตร์อเมริกันที่สร้างในปี พ.ศ. 2550 อำนวยการสร้างโดยวอลต์ดิสนีย์พิคเจอร์ส และโจเซฟสันเอ็นเตอร์เทนเมนต์ ออกฉายครั้งแรกในเทศกาล London Film Festival เมื่อวันที่ 20 ตุลาคม พ.ศ. 2550 จากนั้นได้เข้าฉายในสหรัฐอเมริกา วันที่ 21 พฤศจิกายน พ.ศ. 2550 และเข้าฉายในประเทศไทย วันที่ 24 มกราคม พ.ศ. 2551 ตัวหนังเป็นการผสมผสานระหว่างแอนิเมชัน 2 มิติ ซึ่งวาดด้วยมือ และภาพยนตร์ที่ใช้คนจริงแสดง โดยมีเนื้อหาหลายส่วนที่ล้อเลียนเทพนิยายคลาสสิกที่ผ่านมาในอดีตของวอลต์ดิสนีย์เอง
มหัศจรรย์รักข้ามภพ ได้รับการเสนอชื่อเข้าชิงรางวัลลูกโลกทองคำ ครั้งที่ 65 ในสาขานักแสดงนำหญิงยอดเยี่ยม ประเภทภาพยนตร์เพลง/ตลก (เอมี่ อดัมส์) และเพลงประกอบยอดเยี่ยม (That's How You Know) แต่ไม่ได้รางวัล อีกทั้งยังได้รับการเสนอชื่อเข้าชิงรางวัลออสการ์ ครั้งที่ 80 ในสาขาเพลงประกอบยอดเยี่ยมถึง 3 เพลง (Happy Working Song, So Close, That's How You Know) แต่ไม่ได้รางวัลเช่นกัน